url: =Numéro 16 Novembre 2003\n1°) Le texte en prose: D tagerfa i ɣ-ţ-igan, sɛur Ɛ.Mezdad\n2°) La conférence: AMEZGUN, sɣur Mohand At-Ighil\n3°) Le poème: Imaziɣen, sɣur Ferhat Mhenni\nD TAGERFA I Ɣ-Ţ-IGAN\n(ukkis seg wedlis Tuɣalin d tulluzin nniḍen, ayamun2003)\n_ Ihi, uggaɣ ur teẓriḍ ara acimi, seg wasmi tebda ddunit, Nutni zwaren-aɣ ɣer tmussni, zgan asurif ɣer zdat, nekkni asurif ɣer deffir ?\nNek nniɣ-as :\n_ Ur ak-ţzuxxuɣ ara aql-i bateɣ, a Dda-Muḥ, wissen, ma d ssebba tella tella.\n_ Amek, ur teẓriḍ ara daɣen acimi berriket tgerfa ?\nDɣa, yebda la yi-d-yesseftuy acimi akka i ɣ-yuɣal ddkir s aɛrur, xerben-aɣ lexyuḍ, neggumma ad nezdi aqerru, yezga fell-aɣ uzaylal, armi i ɣ-zwaren ɣer tal tama n tmussni. Kra yeḍran yid-neɣ armi tella ssebba : yak d tagerfa i ɣ-ţ-igan !\nTuɣal dayen d tannumi, kra n tikkelt ara d-nemlil, ad d-yaf ɣef wacu ara d-igerrez inan. Mi ara yeɣli deg umeslay, ulac win ara t-id-yeṭtfen, win yellan zdat-s i yas-d-yeggran d asefled. Yebda yeţţawi-d awal winna ifazen ɣur-s, ɣef teqsiṭ n tgerfa akked leQbayel d iRumyen.\nTamacahuţ-a, kemseɣ-ţ awal awal, yak ahat nnig 100 iberdan nek selleɣ-as, acu, iwakken ur as-tedduɣ ara di nnmara, ilaq ad rreɣ iman-iw amzun ass-a kan ara ţ-id-yawi : yak tura Dda-Muḥ, texreb ṭtbiɛa-as acemma kan akka ad yennuɣni. Ussan i s-d-yeggran, lxiq yegget fell-as, degmi limer ad yaf ur yuɣal yiles ger tuɣmas. Ihi, ata-n neţţa yeţmeslay nek smuzguteɣ, ccwi kan yehwa-yi-d wesmuzget ɣur-s, i-mi tarewla ulac.\nDda-Muḥ, inan i d-yeţţawi, ad as-tiniḍ d axiḍi i ten-yeţxiḍi. Tal tikkelt irennu-yasen kra neɣ itekkes deg-sen : awal, tawinest, imesli neɣ araqi (*), ha ad ɣlin ha ad rnun. Daɣ taqsiṭ-a, mačči akken i ţ-id-yeţţawi ass-a ara ţ-id-yawi ass nniḍen. Tideţ yellan, ameslay n Dda-Muḥ lhejna yid-s tezga.\nAbrid-a, tilkin i d-tezreɛ fell-aɣ tgerfa, ur d tid n menwala : tiqejjirin-nsent ţţarwent-d aman sebken neṭden ugaren addad unebdu. Am wakken aglim nnulent, dayen ur as-ṭtixirent, deg-s ẓzunt. Yerna, llazuq-a i d-ţţarwent, s usuget mačči d kra, mi d-yeɣli kan, s taɣert ; ineṭteḍ ɣas inuda wemdan ad t-iwali ur yeţţaf amek, i-mi deg tiɣmi amzun d aman n tala. Yerna llazuq-nni, aglim yennul din ara ireṣsi, yeṭtafar aẓar idammen, wa yeţţaǧǧa-t-id i wa, teţţaf-it-id dderya. Aqcic ara d-ilalen yeţţawi-t-id yid-s akken i d-yeţţawi tiɣmi n wallen neɣ teɣzi n wanzaren-is. D ayen ur ntekkes, d ayen ur neţbeddil ma ulac aweddeb, ad iɣellel akken ara tɣellel tudert, tasuta yezrin tayeḍ ad t-id-taf.\n_ Ihi, a mmi, tamsalt-a gar-aɣ yid-sen, mačči n wass-a kan, bu sin-iḍarren meskin ur as-d-yeţţaf ixef-is : ur as-tezmireḍ ad ţ-tekkseḍ keč, ur as-zmireɣ nekkini, ur as-yezmir wayeḍ. Seg wasmi tebda ddunit, nutni zdat nekkni deffir. Win i k-yeǧǧan yeǧǧa-k, ulac xali-k di tessirt ! Azzel neɣ qim, d aḥerḥer ara d-tagmeḍ i iman-ik, Daɛwessu tenteḍ di twenza, ẓzayet mačči d kra, nekkni deg-s la neţbibbi, limer nezmir meqqar ! Baba-k yeǧǧa-yak-ţ-id, keč daɣen ad d-teǧǧeḍ tasennant i warraw-ik.\n_ Yak, a Dda-Muḥ, ɣileɣ tennumeḍ teqqareḍ : ulac aṭtan ur yurǧi usafar-is, ulac taluft ur nferru. Ula d taluft-a, yiwen wass daɣen ad as-d-naf ixef-is. Akken i d-teɣli lada ara yili ddwa-s. Yelha usirem, dir win yeţţaysen !\n_ Win ibubben daɛwessu ur teţţekkes ara alamma tekkes ssebba s-wayes i d-teɣli ɣef bab-is, yerna ma d daɛwessu n menwala ; ma d daɛwessu yeddan deg idammen akka am ta, fiḥel ma nniɣ-ak.\n_ Ɣef wakka ţwaliɣ, iwakken ad tekkes fell-aɣ, ilaq imdanen ad cemṛen i iɣallen-nsen, win ixeddmen drus ad yexdem aṭas, win yeţserriḥen i ufus-is ilaq ad t-yeṭtef cwiṭ, ad afen lufa, ad yekkes laẓ, ad tekkes fell-aɣ lihana.\n_ Aha ihi ! Ayen yakk i k-in-mmeslayeɣ, uggaɣ i waḍu, a yiwen umeɣbun ! Neɣ amar ur iyi-d-tefkiḍ ara maḍi tameẓzuɣt, awal-iw ur teddimeḍ deg-s tigert. Ha tɛezgeḍ, ha tɛemdeḍ. Neɣ ahat maḍi tebbuhleḍ ! Nniɣ-ak, win yennulen daɛwessu ur as-tberru ara skud ssebba-nni s-wayes i d-teɣli neţţat treṣsa deg iẓuran. Tagi ma d daɛwessu n menwala ! Ma d tin yellan am tagi-nneɣ, tedda deg idammen, ula i d-nini ! Acu ara k-in-rnuɣ nniḍen !\nNniqal ad as-ssusmeɣ, ad rreɣ iman-iw llzeɣ, maca amzun inǧeɛ-iyi-d kra. Tewnef(*) tamcumt tebɣa ad tsell i wayen ara d-yesnulfu daɣen abrid-a. Ilaq ad nejbed ameslay alamma idegger tilisa, ulac aɣilif ma yennuɣna kra ass-a, nniɣ-as :\n_ Wellah ar s nniyya-w, a Dda-Muḥ, d aya kan i yi-temla tmussni-w. Iwakken ad yekkes fell-aɣ ddel-a deg nezzer, ilaq ad d-nessuffeɣ iɣallen-nneɣ, ad yeṛwu tidi weglim amcum, ad nesfulleḥ akken ilaq, akken sfulluḥen yemdanen-a tḥemmel tgerfa. Ma dduklen ifadden tinimar, yiwen wass annect tebɣu tekk-it ad d-tḍil fell-aɣ tawant, laẓ d lihana anagar ass-nni !\nImeslayen-iw ẓriɣ anida ara awḍen, ad t-wten di rrqiq amzun d anzel ɣef wayug. Imir taɣect-is yellan ters, tebda teţţali d asawen :\n_ Uggaɣ tebɣiḍ ad tawiḍ ddnub-iw, amɣar aciban teǧǧiḍ-t yebbeḥbeḥ meskin di rrayaɛ ! Ayen yakk i k-in-qqareɣ ata-n ur ak-yeččur ara ul. Yerna nniqal zik..... Aql-ak ula d keč tuɣ-ik tkekkuct i d-yeɣlin fell-aɣ seg ugemmaḍ-in !\n_ Jmaɛ-liman, a Dda-Muḥ, ar d ayen i yellan deg wul ara k-in-qqareɣ. A ur awḍeɣ, ma d nek ara yettahin fell-ak. Takewt nekkaw, ilaq ad nesfezwi ad nḍegger akkin azaylal, mi ncemmeṛ i iɣallen ad aɣ-d-yuɣal wul ɣef uxeddim, am nekkni am yemdan-a tḥemmel tgerfa !\n_ Ihi, ad ak-in-rnuɣ awal neɣ sin, yerna i-mi i k-ḥemmleɣ, xdem neɣ qim, sfulleḥ neɣ qim, smir tidi-k akken i k-yehwa, err aglim-ik ad yuɣal d ayeddid, ur teţţekkes ara daɛwessu alamma tekkes ssebba yentellen, tinna i ţ-id-yesseɣlin fell-aɣ. D wa i d ixef-is, ulac abrid nniḍen.\n_ I keč, a Dda-Muḥ, ssebba yentellen amek i ţ-twalaḍ, meqqar ma tezmer ad tekkes neɣ nndeh.\n_ Twalaḍ, ay uccen, tuɣal tgersa s aḍref, keč tuɣaleḍ-d ɣer webrid ! Ziɣ ma mmeslayeɣ-k tuklaleḍ, werɛad i k-yeffiɣ wul ɣef tmussni, ad d-iniɣ ahat yelha ma mliɣ-ak kra. Yerna ayen ara k-iniɣ, ad t-tafeḍ yeččur d leɛqel d lmeɛqul. Ad ak-mleɣ ssebba yentellen ! Acu, ad iyi-teggaleḍ !\nNekk, tewnef tuza-yi, degmi ur ṭtifeɣ yugar iles-iw :\n_ Acu i k-yuɣen ass-a, a Dda-Muḥ, si melmi akka yella limin gar-aneɣ ?\n_ Nniɣ-ak ad cerḍeɣ fell-ak taɣawsa : ad iyi-teggaleḍ, ma tesserseḍ ayen ara k-in-iniɣ deg uǧirnan, ɣur-k anida i d-iteddu yisem-iw.\n_ Acuɣer akka, a Dda-Muḥ ? Aɛni d lɛib ma yedda-d yisem-ik deg uǧirnan ? Ziɣ d tideţ kunwi s yemɣaren, kra yellan d amaynut, ɣur-wen d lɛib ! Ur yeţţunefk ara !\n_ Mačči d lɛib, maca At-Lbaḍna, Lqum-n-tteǧǧal, wid yakk izedɣen igenni d ddew-tmurt, ugin win yemmalen lbaḍna i uwerdan.\n_ Amek ? Nek tsemmaḍ-i d awerdan, yak icerk-aɣ wakal, cerken-aɣ idammen. Aɛni teţţuḍ keč d jeddi temyekkem-d, temqarabem akken ilaq ! Cfiɣ-d am wass-a asmi i yi-d-teţţawiḍ ɛirquc. Wah, a Dda-Muḥ da tḥuzaḍ-iyi-d !\n_ Ḥaca ḥaca, a yir-qerru, mačči d keč i yeţţusemman d awerdan, ɣur-i iwerdanen d widak nniḍen, widak-nni yakk yeqqaren iǧirnanen ; yal wa acu d lǧens-is, wa d aRumi, wa d anGlizi, wa d aṬerki, ahat ma yebɣa Ṛebbi ula d iCinwaten llan gar-asen. Acimi akka ara sen-mleɣ lbaḍna yerna ad yeddu yisem-iw ! Awal ad ak-t-in-alseɣ : la k-qqareɣ, Ssadaţ-imeɛzuzen imezga yid-neɣ, At-Igenni d tmurt, ur ḥemmlen ara win yeţcemmiṛen i Lbaḍna. Keč ma yehwa-yak ad terzeḍ taɛekkazt-nsen, erẓ-iţ, ma d nek fiḥel ma tegliḍ yiss-i ! Ihi, isem-iw, ilaq ad iyi-teggaleḍ ma yeffeɣ-d, ama deg uǧirnan ama deg tiliẓri, ama deg wanida nniḍen. Neɣ ma tugiḍ ad iyi-teggaleḍ, nek meqqar ad ssusmeɣ ; acu ar i-yawin anida ur ilaq nek ur i-terra tmara ? Acimi akka ara d-agmeɣ lhem i iman-iw, nek iles-iw zemreɣ-as. Tura ad geɣ aleggam i yimi-iw ! Aḥeq iɣsan n at laxert, dɣa ma rniɣ-ak-d awal.\n_ Aḥeq Ssadaţ-Imeɛzuzen, At-Igenni d Tmurt, ma yedda-d yisem-ik anida ur ak-nehwi. Ayen, a Dda-Muḥ, aɛni tfukk ddunit, ma ur iyi-tumineḍ ara, teţţalaseḍ fiḥel dɣa ma terniḍ-d awal, Lbaḍna tefreḍ, ma yehwa-yak, err-iţ di tkufit !\n_ Tura mi teggulleḍ, aẓ-d ɣur-i, efk-iyi-d tameẓzuɣt kra yellan ad as-tesleḍ.\nAqadum-is, imir kan, yebda arunkkes, tennejla deg-s teḍsa neɣ xerṣum azmumeg. Tawenza tuɣal d aferrug uḥelyiw. Aglim yekmec, yeqqur, ulac ambiwel, agerbuz-is, deg taɣert yugar afurk di ṣsmayem. Tamuɣli i d-yeţţarew ass-a, werǧin walaɣ-ţ ɣef wudem-is ; aţţa-n treṣsa akkin akkin, tunag deffir tuyat-iw la teţnejbad ɣer ugemmaḍ, tessaram ɣur-s, tebɣa ad t-taweḍ !\nDda-Muḥ iqdef-iyi, s tideţ-is i yeţmeslay, s nniyya-s mačči d aqesser, mačči d urar ayen i-wumi i d-yestufa. Tewnef tuza-iyi, tenneɣl-d fell-i allarmi celɛeɣ dayen s waṭas !\nKniɣ ɣur-s, acu ara d-yessuffeɣ daɣen ass-a. Yak ula d nek qqureɣ, uɣaleɣ d ablaḍ, ṭtfeɣ aɣesmar-iw, idmaren-iw, ulac asnuffes, aql-aɣ taqerrut ɣer tqerrut amzun ad nembaraz, amzun ma tella kra n tekti meqqar fiḥel ma tenser. D ṭtmaɛ yewwi-iyi, ahat yiwen wass, ma nezmer ɣas ur-as-yehwi, meqqar ad teddu di lkaɣeḍ !\nƔas ẓriɣ ayen ara d-yini Dda-Muḥ, mačči d ayen ara yeldin tiwwura igenwan, neɣ tid yeţţawin ɣer tmura anida tudert mačči d awal kan, nek kniɣ ɣur-s !\nD awezɣi, ur aɣ-yemmal abrid yeţţawin ɣer tmura anida lihana d wesni yezgan fell-aɣ, dinna yiwen ur ten-yessin. Abrid n targit, win yessuffuɣen ɣer wanida ur tezdiɣ lihana neɣ ilefḍan. Ur aɣ-d-yeţţak tasaruţ yis-s ara nger iḍarren-nneɣ di tneflit : tamurt-nneɣ ad tekcem annar n tidak yeṛwan, anida zgan inezdaɣ ḍsan, anida mi d-ilul wemdan tawenza-s tura fell-as tlelli. Ad d-naf iman-nneɣ nezger agemmaḍ i timmaḍ d timmaḍ iseggasen.\nAha°, Dda-Muḥ ur yezmir ad aɣ-d-imekken tasaruţ s-wayes ara d-neffeɣ deg yir tirga deg nezzer, anu n tillas am yiḍ am wass !\nLḥasun, ur iberren taxatemt n Sidna-Sliman, iwakken widak izedɣen tamurt-a ad uɣalen imir-kan d imdanen n menwala, widak ur nezgi deg uḥeggef, ur neffiẓ urfan, ur nessegḍay imeṭtawen ! Taḍsa ad tuɣal d tannumi win yebɣan ad yezmumeg. Tidi ad d-teglu s wesggunfu yak yeffeɣ leɛtab ɣer tafat ! Ulac tirga mxalfa, tilelli mačči d asafar ṛwan kan kra n yilfan !\nDda-Muḥ ur yezmir ad aɣ-yerr daɣen ad neqqar « akken llan medden ad nili ! «, ad ssaramen widak yeǧǧa usirem, widak yuǧwen layas, widak i ţ-yeččan deg wallaɣ neɣ deg ugerbuz.\nMaca akken tebɣu tili tmussni-ines, ahat tezmer ad aɣ-tesfeḍ cwiṭ i wallen yesmunddel uɣemɣum i d-iɣellin. Ihi kniɣ ɣur-s, fkiɣ-as tameẓzuɣt, qqureɣ, ibedd wezwu deg turin, imejjan ldin, d imawen ikufan i semdiɣ i lba¥Dna.\n_ Ad tfakk daɛwessu, asmi ara s-irad Ṛebbi-ameɛzuz, ad as-yeg tilisa wucbiḥ Ugellid-Ameqqran. Melmi ara s-irad ? Aql-ak tḥareḍ, a win yezgan d aqlileḥ ! Ad as-irad, asmi ara rren aḍar, ad ten-id-tuɣal nniyya n wat zik, ad ggten medden wid yellan d igellilen, ass-nni ad yaweḍ lḥedd-is, ad kfunt fell-aɣ tlufa. Ageffur ad yekkat seţţa wussan seţţa wuḍan, aman ad d-ɣlin seg igenni yerna ad d-alin seg uzegza. Kra yellan yumes ad yirid, kra yellan yerka, ad yuɣal zeddig. Iɣezran, isaffen akken ma llan ad d-ḥemlen, aṭas ara iɣummen seg tɣezza d idurar ; tugeţ n tzemrin, tugeţ n tselnin ad zzrent, isekla yakk ad d-qellɛen seg iẓuran ! Lmal agugam, wid yeţferfiren, wid yeţmuruden, wid yessurufen, akken ma llan ad menɛen ! Ma d imdanen arraw n wergaz d tmeṭtut, amur ameqqran ad ddun yakk deg waman : anagar urẓinen akked igellilen ara iselken ; seg lehhu lhan d nniyya-nsen ur tezzren ara : mi ṭtfen deg leɛnaya-nsen, ad ten-id-ssusfen waman !\nMi yurad kra yellan, imir ad d-ters yiwet n talwit dayen kan, tamurt d wayen i ţ-yeččuren dɣa amzun ass-nni i d-lulen. Ass-nni, Ṛebbi-ameɛzuz ad yefreḥ ad t-id-tuɣal tasa fell-aɣ, ad isuḍ ɣef waman ad uɣalen ɣer wesgen-nsen. Ad yini : « Dayen ad tfakk ccedda ɣef wid i ţ-yeṛwan, aten-ad uɣalen-d ɣer webrid-nni ffɣen wi-cfan aya, ad d-sseɣliɣ fell-asen talwit i-mi rran aḍar, amzun ass-a ulsen-d alali.”\nAd d-iɣer i tgerfa ad as-yini : « Axx, a tagerfa, tikkelt nniḍen ad am-fkeɣ lamana : tayemmust-a, d tin n yedrimen d tmussni, ta nniḍen, d tin n telkin d ilefḍan. Tin n telkin d ilefḍan, awi-yasen-ţ i Nutni smir-iţ fell-asen, tin n yedrimen d tmussni smir-iţ ɣef leQbayel !”\nAbrid-a, tagerfa ad as-taɣ awal i Ṛebbi-ameɛzuz, ad ţ-yawi ṭtmaɛ ad ţ-id-tuɣal temlel ! Mi tessaweḍ lamana ɣer wanida tlaq, imir-nni ad yuɣal yifer-is akken yella zik deg temlel yugar adfel, yal incew deg-s ameččim.\nDɣa leQbayel akken ma llan, anida bɣun ilin, ama d wid yellan da ama d wid yennejlan, ama d wid izuɣar ama d wid idurar, ama d win teẓgi ama d wid n tniri, ad fakkent fell-asen telkin, tidderɣelt d lihana deg wallaɣ neɣ deg ugerbuz : ad fakken fell-asen laẓ d ilefḍan itezzin i yiri d timmaḍ iseggasen aya. Ad neṛwu. Ad nissin tilelli. Ad nemlil lehna. Ad nili akken nebɣa !\nImir-nni, tagerfa ad tuɣal d tamellalt am uyefki, ad taɣ amekkan gar-aneɣ, ulac win ara ţ-yatraren ! Ddunit ad teddu akken ilaq, yal wa deg tesga-s, ulac win ara yilin nnig wayeḍ ama deg icettiḍen ama deg wučči, neɣ deg wafud, ad nili yakk nemsawa, wa ur iḥeqqer wa, wa ur yeţţasem deg wayeḍ. Amgirred mi ara d-yeɣli gar-aneɣ, s tizeṭ kan ara t-nferru, ad yuɣal am tissent ara nezzuzer i seksu !\nAss-nni dɣa, mi tessaweḍ tgerfa lamana anida tlaq, dayen ad tfakk fell-aɣ daɛwessu ! Daɛwessu ad tuɣal d yir aktay ara d-nesmektay, ur tessebleɛ tatut, ara yentun deg unecfu ; yak agdud ur nceffu yeţţales i tlufa, iɣelli anida ur ilaq, annect yebɣu yekk-it daɛwessu ad d-tesniger ɣur-s ! Ad aɣ-yemneɛ Ṛebbi di meţţu !\nKra akka i d-yemmeslay Dda-Muḥ, udem-is ur t-teǧǧa taɣert, ad as-tiniḍ mačči d ayla-ines, yeţţazgag irennu, lecfaṛ d icenfiren la ţţuraren urar usirem : yumen s wacu akka yakk i d-yeqqar, yiwen wass ad yeḍru, ass-nni ad d-yakk nesbur talaba-s. Kra akka i d-yemmeslay, neţţa yeggar-d iman-is : yeqqar nekkni, ur as-iga ara ccek ad as-yeḥḍer i wass-nni.\nGiɣ aleggam i wezmumeg, nniɣ-as :\n_ Ihi, nekkni s wi, wissen amek ara teḍru yid-neɣ, ma ad as-neḥḍer neɣ nndeh, lǧennet ad nteddu fell-as, nekkni nedder !\n_ Ur ţţaggad, ay aggaw, keč d nek, tasga-nneɣ gar-asen, at nniyya d igellilen ! Nek akka teţwaliḍ, aman-iw la ḥemmun, werǧin ssineɣ lemḍerra, abrid-iw iban. Ma d keč, cfiɣ-ak-d kan akka terriḍ ddehn-ik ɣer tmussni, zik-zik tekcem-ak deg wul, mačči am keč am irennaken-agi i ɣ-yesluɣen tamduct. Ma ur teffiɣeḍ ara i weḍref, ad as-tḥedreḍ i wass-nni. Nca-llah, ad nili seg iḥeggiwen, widak ara yessidren s lfeḍl n Ṛebbi-ameɛzuz !\nI-mi akka i s-yehwa, dɣa ad nsit meqqar akken ilaq, rniɣ-as :\n_ Ihi, a Dda-Muḥ, ɣef wakka i ţ-id-tewwiḍ, Nutni ad aɣen tasga-nneɣ, ad mmirent fell-asen telkin d lihana !\n_ Ur ţ-tella ɣur-sen, ur ţ-tella ɣur-neɣ, ayen yuran yura ! Ur yelli wanida ara rren, asmi ara d-temmir fell-asen tyemmust-nni !\nDɣa yezmumeg-d cwiṭ, am win i wumi yewweḍ lferḥ ɣer tgerjumt.\n_ Ad uɣalen akka nella nekkni. Ur neţţissin ara tawant, alamma ssnen laẓ, am wakken ur ţfakkan ara wid yelluẓen d win yenḥafen di ddunit. Ihi, ccedda d ṭtrad ur ţfakkan ɣef warraw n tmeṭtut !\nAql-i tura d nek, i ikecmen deg yinan, yerna aseɣzen-iw d win-is ur walaɣ ad mlilen. La s-qqareɣ :\n_ Yak talsa yiwet, ur teţţili ara talwit ger wat sin-iḍarren skud llan wid ihanen. Ma yesṭaser yiwen wemdan, d talsa yakk i yesṭasren. Ass-nni teţraǧuḍ, a Dda-Muḥ, ur walaɣ ara amek akka ara nefreḥ yis-s, i-mi ad ggten aṭas wid ara d-yeggrin di lmeḥna-ya deg nella. Ɣas ass-nni d nekkni ara ten-yifen, amek ara sen-nbudd tawaɣit nekkni tuɣ tezri fell-aɣ. Skud tella tneḥyaft, talwit tezga terreẓ deg yifer, ur tekkat ifeg-is fell-aɣ ! Ihi, ass-nni ɣef wakka i ţ-id-tewwiḍ, a Dda-Muḥ, daɛwessu ɣas tbeddel agdud, ɣer waye¥ḍ ara terr, neţţat ad d-teqqim tɣellel, ihi ur teţfakka dayenni. Ad tezzenɣuɣud ad trennu, d taferka kan ara tbeddel !\nNek ţmeslayeɣ ma d awal-iw uggaɣ izgel-it, neɣ mi s-yekcem deg umeẓzuɣ ad as-d-yeffeɣ seg wayeḍ. Neţţa yeţhuzzu aqerru-s, d ini ibbuben icubaɣ, acenfir n wadda yennejbad-d ɣer zdat, ata-n irwel-d i winna ufella, awal-iw ɣur-s am uriḍ di llyali. Yessikkid-d ɣur-i, timmi tekres, lecfaṛ medlen s wezgen, reṣsan deg ugemmaḍ, yeţhuzzu aqerru-s, amzun yeqqar :\n« Amdan-a ziɣ ulac deg-s maḍi, ziɣ d nniyya-nni yessegririben i t-iɛemren, mmeslay neɣ qim Dadda-k Muḥ ur teţruẓuḍ ara fell-as kawkaw !\nMačči ur yumin ara s wacu i s-qqareɣ, yettekka ɣef wayen s-wayes yumen, ɣur-s nek d amehbul i lliɣ. Win yeţmeslayen i yini acu ara s-d-yini ? Agerjum ad yebbeḥbeḥ, ablaḍ d awezɣi ad d-yerr awal. Mmeslayeɣ armi ɛyiɣ, uɣalent ngugint tikta deg wallaɣ, bdan ţţlen imeslayen deg yiles, iles yeggumma ad yaɣ awal. Nek ţmeslayeɣ, neţţa yeţhuzzu aqerru-s, uɣaleɣ ssusmeɣ.\nUr tdum ara tsusmi gar-aneɣ. Yesbedd aqerru, ifukk fell-as ahuzzu, yenna :\n_ Awwah ay aggaw, uggaɣ teccḍeḍ deg wawal, nniɣ-ak akka ara teḍru, ɣur-k acu i d-trennuḍ fell-i : nniɣ-ak, ulac win i wumi buddeɣ ayen n dir, nek aman-iw la ḥemmun ! Akka i k-d nniɣ ara teḍru, ass-nni tagerfa ad as-taɣ awal i Ṛebbi-ameɛzuz, abrid-a ad ţ-yawi ṭtmaɛ ! D wa i d leɛqel d lmeɛqul. Nekkni, ass-nni, ad aɣ-d-ggrin wussan, ma d Nutni, a mmi ɛziz, anida i sen-yehwa rren, tilkin ad tent-bibben, ur yelli wacu ara sen-yeg l’atome-nsen imseggef ; d nnuba-nsen ad ddmen taɛekkemt, ad mecḥen akal, ad d-rsen anida ɛenǧen fell-aɣ. Akka i d ddunit, ass-a nnsen azekka nneɣ. Ad as-yeɛfu Ṛebbi i Sliman i d-yeǧǧan awal : d tideţ, ddunit-a am teḥbult n weɣrum, teddewwir !\nAss-a, Sliman meskin ad yeffeẓ urrif, ula di laxert !\nYules-d i wayen i d-yeqqar, ziɣ ur t-yeffiɣ layas ad iyi-d-yerr ɣer webrid. Ad iniɣ ur t-ifeɣ ara tameẓla deg tgemmi n tmussni-ines :\n_ Ssebba n tlufa deg nezzer ass-a, d tagerfa i ɣ-ţ-ixedmen : deg umur deg ad d-tesmir fell-aɣ tayemmust-nni n yedrimen d tmussni, tesmar-d fell-aɣ tinna n telkin d ilefḍan, wissen ma d aɛemmed i tɛemmed neɣ d ayen nniḍen : dɣa Ṛebbi-Ameɛzuz imsex-iţ, yesbubb-as yir lfal, ma d nekkni nedda-ţ fell-as, anida i ţ-nufa ad ţ-nesqaqi. Tura drus i ɣ-d-yeggran ad gerrzent fell-as temsal, ad ţ-id-tuɣal temlel, ad tuɣal am zik d abcir ara d-igellun s lferḥ, ad d-yuɣal rrbeḥ tamurt. Ma d Nutni, ad ţ-ččen akken ilaq : tayemmust n telkin d ilefḍan, ad d-temmir fell-asen. Ayen yuran yura, ulac tarewla zdat Ṛebbi ! Aţţa-n teqbaylit-iw, wa yefreḥ wa yeqreḥ, akka i d ddunit, ayen nniḍen yakk d akellex !”\nTameẓla taqburt, ɣur-s ilugan, d iberdan anida ssuffuɣen. Deg ilugan-is, Dda-Muḥ ur yeffiɣ ara iberdan : ayen yakk i d-yeqqar, ɣur-s anamek. Dda-Muḥ am neţţa am tugeţ n medden tamussni-nsen teẓza iẓuran-is deg tektayt-aẓar n tmurt, ǧǧan-asen-ţ-id imezwura, wa yeţţaǧǧa-ţ-id i wa am teqsiṭ-a n telkin d tgerfa. Llant tɣawsiwin ur nqebbel ara nekkni s wi, ɣur-sen ulac ayen yellan nnig-sent. Aṭas d tawaɣit deg-s ţţawin, bubben-ţ am yefker ibubben ablaḍ-is, ifker meqqar yeţţawi deg-s abaɣur mi ara yennudem, ddaw-as i yeddaray wanag nekkni d igig i nekkat deg weɛrur-nneɣ : ţţar, tismin, adebbuz. Takriṭ anida ma tella nekkni nugem-iţ-id, ama deg wawal ama deg tilawt.\nƔur-sen, win i k-id-yesfunzren sfunzer-it-id ula d keč, win i k-isderɣlen tiṭ-is ilaq ad d-temmir tiṭ-is. Tiṭ s tiṭ, tameggreṭ s tmeggreṭ. Llant kra n tɣawsiwin, ɣas ur ggitent ara maca nezmer ad nzux yis-sent, acu tineggura-ya amzun neţţu-tent, i-mi d ayen yelhan i d-ţţarwent. Ayen yelhan yezga yewɛer ad ileqqem. Mačči am tzemmurt am ukarruc : akarruc yuɣ, anida i k-yehwa sers-it. Ires mačči d azanzu.\nDɣa tamsalt n usemmeḥ, alamma s feddu.\nS feddu i tzemreḍ ad d-tessiseḍ asemmeḥ, akken ad d-tuɣal talwit. Aqerru ad d-yefdu wayeḍ. Dɣa, ass am wass-a agdud ad d-yefdu wayeḍ : iwakken ad yekkes fell-aɣ laẓ, ad kksen fell-aɣ iɣeblan, ilaq ad d-nefdu iman-nneɣ s wegdud nniḍen winna yennulen lehna, winna yeṛwan tezdeg taneflit. Ad nembaddal tagniţ : nekkni ad nali, nutni ad adren, am tjeṛrart ɣer wannu. Dda-Muḥ ata-n zdat-i, nek nggelwaɣ, neţţa amayeg-is mačči yergagi.\nƔas ẓriɣ, ur iberru i wawal-is, d win yeţlekkinen (*) irennu, ulac taqbaylit nnig tin-is, d ibawen-is kan i yeţţewwan, ilaq ad as-d-sseggriɣ kra, ahat ad t-ḥazeɣ :\n_ Ɣef wakka i d-newwi tikli, a Dda-Muḥ, aṭas aṭas ara nerǧu. Ur walaɣ ara amek ara qeblen Nutni ad aɣen amekkan-nneɣ kan akka, ad ddmen tilufa deg nezzer, naɣ Nutni dayen kkan-d yakan abrid n Siraṭ. Zik akka am nekkni i llan, ur d-kkiren ara kan rebḥen ! Ulac taqriḥt ur ffiẓen, aṭas i tegget fell-asen lmizirya, ṛwan idammen tuggdi. Ɣas d ţţerka tezga di tmura-nsen, di temdinin-nsen i tga iẓuran. Nḥafen aṭas zik, Amezruy-nsen yeččur d imeṭtawen. Rrbeḥ rebḥen, d lehna tthennan, ur asen-d-ɣlin ara kan akka seg igenni ! Mačči d tagerfa-ya i d-teqqareḍ i ten-yesrebḥen : ur wwiḍen ara akka llan, armi i ţ-cerwen merrɣet, mačči d yiwen uzaglu i seɣlin, yerna seg widak-nni ẓzayen aṭas aṭas. Ma yehwa-yak ad ak-ten-id-ḥesbeɣ yiwen yiwen !\n_ Kra din d timucuha i wen-d-ţţawin, kunwi s yelmeẓyen teddrewḍem, teţţamnem-ten. D taguni i kken-sganen. Nek la k-qqareɣ, tawant-nsen akked laẓ-nneɣ drus i sen-d-yeggran ! Yak akken i ddukkulen : nekkni ad nerwu, nutni ad llaẓen. D tagerfa i ɣ-ţ-ixedmen, Ṛebbi imsex-iţ, asmi ara terr aḍar, ad tfakk ccedda, fell-as fell-aɣ. D aya kan i k-in-nniɣ ! Kra yeḍran, d wayen ara yeḍrun di ddunit, nnan fell-as Imezwura, ɣas ur ţţarun ara, ǧǧan-t-id deg wawal. Sikked akken nggelwant tmura : tugeţ deg-sent ur tent-yeffiɣ ara ṭtrad, ddunit s-sya ɣer da ad tergagi, tɣileḍ akka kan ?... Yak ɣef wakken i d-nnan wat zik, ddunit, yak ɣef yiccew n wezger i tbedd, degmi ur treṣsa ara akken ilaq, cwiṭ kan akka ad d-ɣlint tlufa.... Tal tikkelt ara yesfezwi wegzer, ad ggtent fell-aɣ.\nD tideţ Dda-Muḥ, ur yeţnussu ara deg-s wawal, anida yeqqen ara yebru. Walaɣ taẓayert teţţezzi, asuffeɣ ur tessuffuɣ.\nAṭtiwen nɣan-iyi, seg naddam i d-yeɣlin fell-i, lecfaṛ dayen ugaren aldun, zzreɣ di tnafa. Ddiɣ d Morphee ɣef yiman-iw.\nDeg tedla n yiḍes selleɣ-as yeţreṣsi deg imeslayen : « D tagerfa i ɣ-ţ-ixedmen ! Tfuḥant ! Imsex-iţ Ṛebbi yeḍla-yas abbux, ur teţţaf ara iman-is, skud nella akka. Yerna tilkin i d-tezreɛ fell-aɣ, tiqejjirin-nsent ččurent d addad, neṭtdent ɣef teglimt. Ayen akka yakk i-wumi tesliḍ, d Lbaḍna, Lqum-n-tteǧǧal d Ssadaţ-imeɛzuzen, At-igenni d tmurt ur ţsammaḥen i win yemlan lbaḌna, ur ilaq ad d-yeddu yisem-nneɣ deg weɣmis. Tagerfa tikkelt-a, ad as-taɣ awal... Ddunit ɣef yiccew n wezger...”\nDda-Muḥ mačči akka i d isem-is n tideţ, yak ggulleɣ-as!\nAMEZGUN sɣur Mohand At-Iɣil\nTaẓuri tamezgunt tebna ɣef sin yeḥricen : Aḥric amezwaru yeɛna asayes, yess i d-yettbin wazal yuɣ wallal deg tceqquft; aḥric wis-sin d win i wumi semman ddunit tilawt, azal-is yettbin-d, s tira d turart d usali n tira, zdaxel usayes.\nƔas ulamma, taẓuri tamezgunt d yiwet deg tẓuriyin timezwura i yessen wemdan, maca ilugan d wallalen i s-ilaqen akken ad taɣ amḍiq d taẓuri temmed, tekseb-iten deg useggas 1887, sɣur André Antoine.\nAmezgun agriki, yennul azal i tikkelt tamezwarut deg yisefrag yettwaheyyan i tẓallit. Turart n tceqquft tettili-d deg berra. Imferǧen ttaɣen amḍiq i tɣimit ɣef yidis n tewrirt, ttqabalen-d asayes i d-yettwaheyyan ɣer tama tamaddayt n tewrirt. Ɣer deffir usayes, bennun-d yiwet tɣalaṭ i d-yettbaddiden am tedlegt.\nƔer lqern 55 send sidna Ɛisa, di Rome, Pompei yebna-d axxam amezwaru i umezgun. Ma yella turart n tceqquft deg umezgun agriki tettili di berra, deg umezgun aṭelyani, am yimferǧen am turat n tceqquft ttilin deg tzeqqa tedduri.\nDeg tallit talemmast, turart n tceqquft umezgun tuɣ amur meqqer zdaxel leǧwamaɛ n iyahuden. Seg useggas ɣer wayeḍ, bennu n wexxam umezgun yuɣal-d i yiṭelyaniyen. Ffin-d tikti seg leqdic i d-gan wid i ten-yezwaren. Deg tallit-a i yuɣ wexxam umezgun, udem d amaynut. Anza ɣef waya yeggra-d ar ass-a, d axxam umezgun Olympe i d-yessuli Polladio di temdint Vicence.\n3- Tallit yezgan gar lqern 17 ar lqern XX\nDeg ukud-a, kra win iran ad yebnu axxam umezgun, ad yeḍfer aqdac n yimasdagen iṭelyaniyen. Seg useggas 1911 ar 1913, Auguste Perret, yebna-d i tikkelt tamezwarut axxam umezgun s ubiṭun. Rrbeḥ sway i d-yegla lebni-a i umezgun, d win, axxam umezgun ur yuḥwaǧ ara ad yesget deg lɛersat i d-izeggen gar usayes d yimferǧen.\nAnadi deg umezgun deg tallit tamirant itezzi ɣef wamek ara d-tesiǧhed atwilleh yimferǧen ɣer tceqquft umezgun. Aya iga-d aṭas umaynut deg yidis atikni i tẓuri tamezgunt. Tikkwal d imdewlen i d-yettsubbun ɣer yimferǧen, tikkwal d imferǧen i d-izeggen sufella webraḥ n turart, neɣ ad t-id-gren deg tlemmast, tikkwal abraḥ n usayes itezzi am tmeqyast fell-as ttwaheyyant tedligin n tceqquft.\nTira tamezwarut irefden isem d tanmugit, d tamedyazt i d-yura Aristote. Taẓuri n tira tamezgunt tefukti ddaw tawsit: Anecraḥ, takesna, tamedyazt tanmugit, tamedyazt ucekker atg… Ɣas akken talɣa tanmugit tebḍa ɣef waṭas tewsiyin, maca d tirni-nnsent sendent ɣer yilugan n tsekla tamezgunt.\nMa d tanmugit tamirant terẓa azaglu i yefkan acḥal-aya azal deg tira i tewsit. Aya yellan segmi i d-ddehmen ɣer wannar umezgun imarayen am Kleist, Jarry, Pirandello d Artaud. D nutni i d-yefkan udem d amaynut i tsekla tamezgunt.\nSeg yimar, tira tamezgunt tebḍa ɣef sin yeḥricen. Aḥric amezwaru d win isenden ɣer umennuɣ, deg-s dɣa i d-tufrar tira n Bertǧl Brecht; aḥric wis-sin d win yugin asfari anmugi (progression dramatique), tasekla-ya tger azeṭṭa n tira ɣef tedyant tazulalt.\nSeg turart n umezgun i d-yuɣen tara seg usentel aṭelyani Comedia dell’arte ar turart deg umezgun afransi, turart yimdewlen deg tallit tatrart tettnadi amek ara d-terr imferreǧ ad iḥulfu s usentel n tceqquft am wakken yettwali deg-s, d tilawt, maççi d turart i t-id-yetturar zdat-s yimdewwel.\nSeg Aristote ar wakud amiran, amezgun yelḥa amecwar ɣezzif, akken ass-a a nwali lecɣal yeɛnan tiririn n tceqquft sufella usayes beddlen aṭas.\nAsmi yezri wezgen deg lqern XIX, Richard Wargner d André Antoine sbedden-d ilugan i yefkan azal i tmegriwt ɣer usayes armi tuɣal d tawuri temmed deg weqdac ɣef umezgun. Tuɣal d nettat i d ticcert ilaqen akken adris anmugi a d-yettwasenser seg tektabt, ad yekseb tarwiḥt d tudert sufella webraḥ usayes. D timegriwt n tira n tceqquft ɣer usayes i d-ittgen azday gar waṭas wallalen d tẓuriyin (talaba, tadlegt, tamuzigt, tafat…)\nImaziɣen Sɣur Ferhat Mhenni (Imaziɣen-Imula)\nUkkis seg CD “I Tmurt n Leqbayel”. Ed. Berbères, 2002\nZedɣen lemwaji n ṛrmel, Imaziɣen\nYakk d idurar n waman, Imaziɣen\nZedɣen times d wedfel\nIsem i ţɣiman ɣef igelman\nZedɣen Atlas yakk d Tell\nI ɣef i d-ggman.\nZedɣen amadaɣ tiẓgi, Imaziɣen\nƔef tɣaltin ssersen tudri, Imaziɣen\nḌsan i yal inebgi\nYis-sen i ɣeḍmen tigedrin\nSseḥra si lxir tneggi\nNutni ur t-ẓrin.\nZedɣen tama n bessif\nZedɣen terẓeg n wussan\nAmezuy d asif\nLateṛ ansi i d-usan\nAy iṭij n wussan uxsif\nA tafat-sen yensan\nSɛan tiṭ ad tsif\nIdisan n kra n wid yeksan.\nZedɣen ccwafa n tatut, Imaziɣen\nCeffun kan ɣef tmucuha, Imaziɣen\nYal wa iɛedda aḥtut\nD webrid i s-iwehha\nAmezruy win yebɣan yaru-t\nUr nnan ha !\nZedɣen amezruy ukermus, Imaziɣen\nBu tsebbaḍin ukellex, Imaziɣen\nI ten-rran d tarwa n lmus\nMm-teẓgi yezgan tellex\nWin irewlen ɣef wammus\nD icerrig d tɣersi\nIzedɣen d timura\nţţawin ɣer beṛra\nWin yeffɣen ur d-yusi\nYeṛwa tatut n tmara\nTemḍelt ɣer tara\nZedɣen ismawen i sen-fkan, Imaziɣen\nBarbares, Mauros, Igtulen,\nNumides d Nord-Africains\nGer waɛraben i ten-meṭlen\nƔas d Imaziɣen ansi kken\nZeɣen idles tutlayin, Imaziɣen\nSi lemqadra n iɣerfan, Imaziɣen\nAm warrac am teḥdayin\nLemden ɣer widak yecfan\nAss-a Imaziɣen ur ɛyin\nZedɣen tulayt i bɣan\nTamaziɣt teqqim d lsas\nAd qablen rrṣas\nWala ad t-ǧǧen i win i ţ-yenɣan\nImaziɣen ǧǧan isɣan\nHeddṛen s yiles afessas\nYal wa d aɛessas\nƔef ddaqem-a i iminɣan.\nZedɣen tirga n tdukkli, Imaziɣen\nTadukkli ar tura d tirga, Imaziɣen\nƔur-sen yixen umulli\n20 yebrir i d-yezga\nS-syin i d nebda tikli\nZedɣen tikli s umured, Imaziɣen\nTeddun kan akken zemren, Imaziɣen\nAzekka s wecrured\nTal tazwayt ar-d as-kkren\nLemri-nsen mi yessared\nZedɣen tamurt n lehhu, Imaziɣen\nYesdukkel yisem n Tmazɣa, Imaziɣen\nAd nekkes ssbiɣa i tlisa\nI d-igan Amacahu\nƔef lbaṭel ad nnehhu\nafus-nneɣ werǧin yenɣa\nd agellid Laɣa\ns Tmaziɣt tugdut ad telḥu.\n@Copyright ayamun 2003\nDernière révision : 19 Novembre 2003


timestamp: atn

url: = John 11 Kabyle: NT\nBible > Kabyle: NT > John 11\n1Di taddart n Bitanya, llant snat n tyestmatin, Marṭa d Meryem akk-d gma-tsent Laɛẓar ; 2Meryem, ț-țin akken i gdehnen iḍaṛṛen n Sidna Ɛisa s zzit n leɛṭeṛ terna teṣfeḍ-iten s ucebbub-is ; tesɛa gma-s Laɛẓar, yehlek yenṭer. 3Yessetma-s ceggɛent ɣer Sidna Ɛisa a s-inin : A Sidi, atan weḥbib-ik yuḍen. 4Mi gesla Sidna Ɛisa s lexbaṛ-agi yenna : Lehlak-agi ur yeṣṣawaḍ ara ɣer lmut, lameɛna a d-yesbeggen tamanegt n Ṛebbi ; yis daɣen ara d-tban tmanegt n Mmi-s n Ṛebbi. 5Sidna Ɛisa iḥemmel aṭas Marṭa, Meryem akk-d Laɛẓar. 6?as akken yesla s Laɛẓar yuḍen , yerna sin wussan deg wemkan-nni anda yella. 7Dɣa yenna i inelmaden-is : Eyyaw a nuɣalet ɣer tmurt n Yahuda. 8Nnan-as : A Sidi, mačči aṭas aya segmi țnadin wat Isṛail a k-nɣen s iblaḍen, tura tebɣiḍ aț-țuɣaleḍ ɣer dinna ? 9Sidna Ɛisa yerra-yasen : Eɛni ur llint ara tnac n swayeɛ deg wass ? Ma ileḥḥu yiwen deg wass ur t-kkaten ara wuguren axaṭer tella tafat, yețwali abrid. 10Lameɛna ma ileḥḥu deg iḍ ad imḍerkal axaṭer ulac tafat. 11Mi d-yenna ayagi, yerna yenna yasen : Aḥbib-nneɣ Laɛẓar tewwi-t tnafa, ad ṛuḥeɣ a t-id-ssakiɣ. 12?ef wayagi inelmaden-is nnan as : A Sidi, ma ț-țaguni i geṭṭes ihi a d-yekker. 13Sidna Ɛisa yenna-d ayagi ɣef lmut n Laɛẓar, nutni nwan ɣef tguni i d-yemmeslay. 14Dɣa yenna-yasen ɛinani : Laɛẓar yemmut, 15yerna feṛḥeɣ ɣef ddemma-nwen imi ur lliɣ ara dinna di teswiɛt-nni, axaṭer ayagi d ayen ara yernun di liman-nwen. Eyyaw tura a nṛuḥet ɣuṛ-es. 16?uma iwumi qqaṛen Akniw, yenna i inelmaden nniḍen : Eyyaw a neddut ula d nukkni iwakken a nemmet yid-es.\n17Mi qṛib ad yaweḍ ɣer dinna, Sidna Ɛisa yesla belli ṛebɛa wussan aya segmi i meḍlen Laɛẓar. 18Ad ilin wazal n tlata alaf kilumitrat ger taddart n Bitanya ț-țemdint n Lquds. 19Daymi aṭas n lɣaci i d-yusan ɣer Marṭa d Meryem a tent-ṣebbṛen ɣef lmut n gma-tsent. 20Akken kan i tesla Marṭa belli Sidna Ɛisa iteddu-d ɣer taddart, tuzzel ɣuṛ-es a t-temmager. Ma d Meryem teqqim deg wexxam. 21Marṭa tenna i Sidna Ɛisa : A Sidi, lemmer dagi i telliḍ, tili gma ur yemmut ara. 22Lameɛna ẓriɣ ula ț-țura, ayen akk ara tessutreḍ i Ṛebbi a k-t-id-yeqbel. 23Sidna Ɛisa yenna-yas : Gma-m a d-yuɣal ɣer tudert. 24Marṭa terra-yas : ?riɣ a d-yuɣal ɣer tudert ass aneggaru, ass n ḥeggu n lmegtin. 25Sidna Ɛisa yenna-yas : D nekk i d ḥeggu, d nekk i ț-țudert. Win ara yesɛun laman deg-i, ad yidir ɣas ma yemmut. 26Yal amdan yeddren, yumnen yis-i, ur yețmețțat ara maḍi. Tumneḍ s wannect-agi ? 27Marṭa tenna-yas : Umneɣ a Sidi, d kečč i d Lmasiḥ, d kečč i d Mmi-s n Ṛebbi, win akken ara d-yasen ɣer ddunit.\n28Syenna, Marṭa tṛuḥ tessawel i weltma-s Meryem tenna-yas s tuffra : Sidna Ɛisa yewweḍ-ed, yebɣa a kem-iẓer. 29Mi tesla s lexbaṛ-agi, tekker Meryem tuzzel ɣer Sidna Ɛisa.\n30Yuɣ lḥal urɛad i d-yekcim ɣer taddart, mazal-it deg umkan-nni anda akken i t-temmuger Marṭa. 31Wid yellan țṣebbiṛen deg-s deg wexxam, mi ț-walan tekker teffeɣ s tazzla, ḍefṛen-ț, nwan ɣer u?ekka i tṛuḥ iwakken aț-țețru ɣef gma-s. 32Mi tewweḍ Meryem ɣer wemkan anda yella Sidna Ɛisa, akken kan i t-twala, teɣli ɣer iḍaṛṛen-is tenna : A Sidi, lemmer dagi i telliḍ tili gma ur yemmut ara. 33Mi ț-iwala tețru nețțat d wid yellan yid-es, Sidna Ɛisa ijreḥ wul-is, tergagi tasa-s. 34Yenna-yasen : Anda i t-tmeḍlem ? Nutni rran-as : Eyya-d aț-țwaliḍ a Sidi. 35Dɣa Sidna Ɛisa yețru. 36Mi t-walan yețru, nnan : Walit acḥal i t-iḥemmel ! 37Ma d kra deg-sen qqaṛen : Nețța i d-yerran iẓri i uderɣal, ur yezmir ara ad issemneɛ Laɛẓar si lmut !\n38Sidna Ɛisa tejreḥ tasa-s tikkelt tis snat. Mi wwḍen ɣer u?ekka yellan d lɣaṛ imedlen s yiwen wezṛu d ameqqran, 39Sidna Ɛisa yenna : Kkset azṛu-yagi ! Marṭa weltma-s n lmegget-nni tenna : A Sidi, ṛebɛa wussan aya segmi yețwamḍel, ad yili yebda yețriḥ ! 40Sidna Ɛisa yerra-yas : Ur am-d-nniɣ ara ma tumneḍ aț-țwaliḍ tamanegt n Ṛebbi ? 41Kksen azṛu-nni, dɣa Sidna Ɛisa yerfed allen-is ɣer igenni yenna : Tanemmirt-ik a Baba Ṛebbi axaṭer tqebleḍ taẓallit-iw. 42Nekkini ẓriɣ tqebbleḍ-iyi daymen, lameɛna nniɣ-ed akka ɣef ddemma n wid i yi-d-yezzin dagi iwakken ad amnen belli d kečč i yi-d-iceggɛen. 43Imiren kan iɛeggeḍ s lǧehd yenna : A Laɛẓar, effeɣ-ed syenna ! 44Ataya lmegget-nni yeffeɣ-ed seg uẓekka, idaṛṛen-is d ifassen-is țțlen, udem-is iɣumm s lekfen. Sidna Ɛisa yenna i wid yellan dinna : Kkset-as lekfen, teǧǧem-t ad iṛuḥ !\n45Aṭas seg widak-nni i d-yeddan d Meryem umnen s Sidna Ɛisa mi walan ayen yexdem. 46Kra deg-sen ṛuḥen ɣer ifariziyen ṣṣawḍen-asen lexbaṛ.\n47Lmuqedmin imeqqranen d ifariziyen nnejmaɛen deg wexxam n ccṛeɛ, nnan : D acu ara nexdem ? Argaz-agi yexdem aṭas n lbeṛhanat, 48ma neǧǧa-t ad ikemmel akka, lɣaci akk ad amnen yis ; a d-asen iṛumaniyen a ɣ-hudden lǧameɛ-nneɣ ț-țmurt-nneɣ. 49Kayef yellan aseggas-nni d lmuqeddem ameqqran fell-asen, 50yenṭeq yenna-yasen : Ur teẓrim ara belli ad yemmet axiṛ yiwen ɣef lumma wala ad yenger wegdud-nneɣ ? 51Ayagi mačči s ɣuṛ-es i d-yekka meɛna imi i gella d lmuqeddem ameqqran aseggas-nni. Daymi i s-d-iweḥḥa Sidi Ṛebbi belli ilaq ad immet Sidna Ɛisa ɣef wegdud. 52Mačči kan ɣef wegdud-is ara yemmet meɛna akken ad isdukkel arraw n Ṛebbi i gemzerwaɛen di ddunit meṛṛa, a ten-yejmeɛ d yiwen wegdud. 53Ass-nni dɣa i ɛewwlen ( qesden ) lmuqedmin imeqqranen ad nɣen Sidna Ɛisa.\n54Seg wass-nni, Sidna Ɛisa yejbed iman-is ɣef lɣaci. Iṛuḥ Syenna ɣer taddart n Ifṛahim i d-yezgan ț-țama unezṛuf, yesɛedda dinna kra n wussan nețța d inelmaden is.\n55Akken i d-iqeṛṛeb lɛid n Tfaska, aṭas n lɣaci i d-ițasen si mkul tamurt ɣer temdint n Lquds akken ad ssizedegen iman-nsen. 56Lɣaci-nni țqelliben ɣef Sidna Ɛisa, țmesteqsayen deg ufrag n lǧameɛ, qqaṛen : D acu i twalam ? A d-yas ad iɛeggeḍ ? 57Yuɣ lḥal lmuqedmin imeqqranen d ifariziyen nebhen-d nnan : Win yeẓran anda yella Ɛisa-nni, ilaq a d-yessiweḍ lexbaṛ i yiɛessasen akken a t-ṭṭfen.


url: =Txelseḍ adrar s idamen-ik..... - Kabyles.Net\n37 visiteurs ·\nAccueil > Kabylophonie > Txelseḍ adrar s idamen-ik.....\nTxelseḍ adrar s idamen-ik..... mardi 26 juin 2012\nLwennas temmuteḍ, tleuleḍ i lebda...\nTiɣri-k a Lwennas mazal tettara-d ṣṣut deg-neɣ, tesmektay-aɣ-d ɣef wayen tecniḍ, d wayen tenniḍ d wayen i ɣef i teɣliḍ. Ɣas aka ur telliḍ ger-aneɣ maca aqla-k deg-neɣ, s tebɣest d cbaḥa n wawal i d-yesbaɛzeq ṣṣut-ik, is-tḍebɛeḍ isem-ik deg umezruy n teqbaylit. Lwennas tluleḍ-d i wakken ad tiliḍ d amedyaz, d amennuɣ, d inigi ɣef tallit-ik, d inigi ɣef temsalt n weɣref aqbayli i wakken yiwen ur tt-inekker.\nDi tezlatin-ik, teẓẓiḍ tikta-k, tid la yessakayen deg-neɣ ar ass-a. Tleqmeḍ taqbaylit terniḍ-as azal, tesrqaqseḍ taseddast-is, tecqarweḍ tajerrumt-is, tesermamzeḍ imeslayen-is, awal-is terniḍ-as di ccan d lhiba, tessuliḍ-t ɣer wis-sebɛa n igenwan...Tḥuddeḍ lmetred n teqbaylit seg iɣisi i d as-d-rebban yenɣimen-is.\nSeg imeṭṭi neflent tudrin, run ula d wid ur k-nessin, seg wassen anezgum yufa tasga deg ulawen, ɣas adrar n Ǧerǧer, yecfa, yesrareḥ abbuh a tarwa! Deg urebi-s i texnunseḍ, yeffeɣ wayen akken tcareḍ, asmi tenniḍ: “Xelṣaɣ adrar s idammen-iw, ad d-yeqqim later-iw, mazal ṣṣut-iw ad yebeɛzaq...” mazal ṣṣut-ik ireɛɛed am rɛud di tegnawt n teqbaylit, mazal anza-k yettuɣal-d, yessawal-d di yal tiɣilt, aqbayli ad t-id-yessaki.\nTajmilt i nezmer neɣ ahat i tebɣiḍ ad ak-ner d akemmel deg wubrid yenjer uḍar-ik, abrid n tugdut, abrid n tlelli, a brid n tidmi d yiseɣ. Iɛdawen neẓra-ten: “ d at yetran ɣef tuyat, akked imesḥaf-nni, d widenni umi tbudeḍ tifis!” mazal reglen-aɣ-d iberdan, mazal deg-neɣ kkaten. Lwennas! Telliḍ-aɣ d tafat i wallen d wallaɣ, telliḍ-aɣ d tamusni, d tilelli, telliḍ-aɣ d lewhi i la nettawi di tudert-nneɣ. Tuɣaleḍ-aɣ d tallit i deg d-yettbaɛziq wayen yefren.\nYak qqaren argaz d win yewḍen ɣer tlisa n yiman-is, keč tzegreḍ akkin i tlisa n yiman-ik...Isem-ik amennuɣ...d tafat yuɣen deg wallaɣen n wid k-iḥemmlen.


url: =Numéro 36 Novembre 2008\n1°) Le texte en prose : Tukkist seg tedlist qrib ad d-teffeɣ « taggara n Yugurten » sɣur Ulaɛmara\n2°) L'article : « JAR U JAR », entre le silence du présent et les confessions du passé, par Abdelmottaleb ZIZAOUI (Chercheur – Oujda)\n3°) La conférence : Ali Sayad , Mouloud Mammeri le défricheur de savoirs , Conférence donnée à El-Flaye le 20 avril 2008\n4°) Le poème : Hadjira Oubachir, Aheggar\n5°) Tabraţ : Aselway n Tiddukla NUMIDYA n Wahren ad yezri di ccreɛ\nTULLIANUM, taggara n Yugurten\nungal sɣur Ulaâmara\ntizrigin Zama, isebtaren 8-16\nTṛad n Yugurten\nSeg wass-mi yemmut ugellid Micipsa, gma-s n baba,\ntamurt ur as tufa ixef is. Nek nwiγ imir, mi yemmut kan babat-neγ, ad\nas neddukel i tcemlit tameqrant. Am nek, Aderbal akw d Hiemsal, a\nnesdukkel tidi nneγ akken Tamazγa ad as nbeddel udem.\nDi tazwara, riγ a nekkes tuqqna nni neqqen γer tmurt n ¨Ṛuman, a\nnseggem tamurt nneγ. A neg iberdan, a nessemγer igran akw d\ntliwa n waman di yal tama n tmurt. A nesbedd tiseγlit i tlisa n tmurt\nakken yal Amaziγ ad yaf iman-is yella deg wakal is.\nAγbel ameqran yellan zik, ass-a yekkes, d Carthage i yaγ d illan am\ntimmist deg wammas acḥal iseggwasen. Di tallit nni, jeddi, Masnsen\niddukel akw d Ṛuman, zzin as i Carthage. Tefra tedyant nni, syen\ntuγal ed akken tella. Di tṛad aneggaru d agellid Micipsa i tuγ dinna. D\nimenγi aneggaru si mi terγa temdint n Carthage (Aqerdac) id ifkan\ntalwit. Ɣas akken, Ṛuman isekcem tuccar is di tmurt nneγ. Iγil n\nCarthage iṛṛeẓ, Ṛuman yuγ amkan is. Ayen illan akw ger tlisa n\nCarthage, iḥella t ¨ Ṛuman i nitni. Taggara, fellaγ ur tbeddel. Ilmend d\nimnayen n Carthage, usan d imsulta akw d imnayen n Ṛuman. Rran\ntamurt d ayla nsen acḥal iseggwasen aya.\nAss-mi immut ugellid Micipsa, tiṭ iw nek a nekkes azaglu nni yellan\nfellaγ acḥal aya. Skud yella Ṛuman γer talast , ur tezmir ad tili fellaγ\nIlel i yellan gar-i akw d Aderbal. nek ẓerreγ abrid nni n jeddi\nMasnsen, "Taferka i tarwa n Tferka"8, Aderbal ikkes tamurt is ifka tt\nd tarzeft i Ṛuman. Sawḍen iyi d awalen inna dinna di Sena, Ṛtajmaât\nn Ṛuma ass-mi yerwel akken ad icetki. tamurt n baba-s d jeddi-s,\nyerra tt d ayla n Ṛuman :\nyenna yas :\n"...Ass-mi qrib ad immet baba, Micipsa, yenna yi9 "tamurt agi,\ntagelda n Tmazγa, nekwni d iqeddacen is kan, imawlan is n tidett d\nṚuman. ilaq a tgeḍ ayen wumi tzemreḍ akken ad talleḍ aγref n\nṚuman, am zun d idammen ik".\nAmzun ur isuget awal, Aderbal yerna ugar di tebṛatt nni yura i\nṚuman ass-mi i yas nezzi i Sirta. Inna di tebratt nni10 : "...Tagelda n\nNumidia nwen kenwi, get as akken tram, ekkset iyi kan ger ifassen n\nYugurten ; di laânaya nwen, di laânaya n tgelda n Ṛuman, i wudem\nn jedd-i Masnsen..."\nWin a yessiwḍen taḥilett γer talast am tagi, ur as d igwri yiseγ, ur as\nd igwri yisem n wazal akken ad iqqim d agellid n Tmazγa. Awalen\nnni yenna, ass-mi i yasen sliγ, tuli yi d tkuffirt . Ikkes abernus is, iǧǧa\niman-is akken. taggara, ur as d igwri yisem n tissas. Ur illa d gma.\nIdammen i yaγ icerkan, nek kkseγ ten.\n8 "Taferka i tarwa n Tferka !" / L'Afrique aux Africains !" (Masnsen)\n9 Aderbal devant le sénat à Rome, défendant sa cause contre Jugurtha : "Au moment de\nsa mort mon père Micipsa me prescrivit de me considérer seulement comme l'intendant\ndu royaume de Numidie, dont vous étiez les maîtres légitimes et les véritables souverains;\nde m'efforcer aussi, dans la paix comme dans la guerre, de rendre le plus de services\npossibles au peuple romain." (Salluste, p. 23)\n10 Lettre de Aderbal au sénat : "...Disposez à votre gré du royaume de Numidie, puisqu'il\nest à vous ; mais arrachez-moi à des mains parricides : je vous en conjure par la majesté\nde votre Empire, par les droits sacrés de l'amitié, s'il demeure encore en vous quelque\nsouvenir de mon aïeul Masinissa...." (Salluste, p. 47).\n5 waguren i yas nezzi i teγremt n Sirta. Taggara, tefra temsalt is, am\nnetta am Hiemsal : d abrid d win i ten isnegren di sin.\nZdat anekcum γer teγremt n Sirta, usan d imγaren n Ṛuman γer\nUtique. Usan d akken ad frun tadyant garaneγ. Ger imγaren nni yela\nScaurus. Uznen i yi d, rziγ γer dinna, ẓriγ ten. Nek, friγ d ṛṛay iw.\ntamsalt ad teglu s Aderbal, neγ s yixf iw nek. Imγaren uγalen γer\nṚuma, nek fkiγ lameṛ i laâskeṛ ad kecmen Sirta.\nUr illa webrid nniḍen.\nMi slan di Ṛuma kecmeγ Sirta, Aderbal immut, dγa ikcem iten\nuferfud dinna. Akken a sen sefruγ tadyant, uzneγ mmi, akw d\nimγaren nniḍen, nniγ asen ad awḍen γer Ṛuma ad siwḍen awal iw :\n"d Hiemsal akw d Aderbal i d isnulfan cwal, maççi n nek ; d ayen\ngan kan nitni i wuγur wḍen nitni. .;".\nAss-mi wḍen γer Ṛuma, ur ten ǧǧan ad kecmen tiγremt, ur ten ǧǧan\nad inin awal win. Uγalen d syen am akken zegren.\nZran kan kra wussn, imsulta n Ṛuman kecmen d tamurt nneγ. Jiniral\nnsen d calpurnius Bestia.\nTallit n Bestia Calpurnius\nTewweḍ aγ d tafat γer wanzaren. Ur illa anida a nerwel.\nDi tidett ur bγiγ tṛad nekwni akw d Ṛuman. Nekwni yid-sen icerk aγ\numezruy γezzifen seg wass-mi yella jedd-i Masnsen di tṛad n\nCarthage. Iḍelli kan, nek lliγ yid-sen di tṛad n Numance di Sbanya.\nCfiγ, ass-mi i yi yuzen Micipsa akken ad zegreγ ilel ad nnaγeγ γer\ntama nsen. Zegreγ ilel, nek akw d ujemmal n imnayen imaziγen.\nNewwet aneccab, axtuc, acangal, ajenwi. Nefka tayett i jiniral\nScipion armi nessenger acengu. Necrew tidi, neçça aγrum\nasemmaḍ yid-sen. Dinna i lemdeγ tamussni n tṛad n Ṛuüman, amek i\nyas teddun, amek seddun tiḥḥerci nsen. Dinna i lemdeγ daγen\ntameslayt nsen, talatinit.\nAcḥal iseggwasen n lehna deg nella nekwni akw d Ṛuman, nek ur\nriγ ad d asen wussan n tṛad yid-sen. Ɣilleγ tadyant n Hiemsal akw d\nAderbal ad d qqiment kan garaneγ nekwni di Tmazγa, ma d Ṛuman\nur ten tewwiḍ temsalt.\nS tmuγli yagi i yas ddiγ i C. Bestia ass-mi d ikcem tamurt nneγ. Yal\nass tedduγ akken ad d afeγ anwa abrid yes a nefru cwal agi d\nikkren. Ɣas laâskeṛ n Bestia di tazwara kan srewten ayen wumi\nzemren, serγen acḥal d iγrem, acḥal d yiger, wicqa. Nniγ as ma\nyella wenziz usirem akken a tefru s talwit, anziz nni ilaq aγ a t id\nMi mlaleγ Bestia, nniγ as abrid n tṛad ur ilha i nitni ur ilha i nekwini.\nTṛad ur isuffuγ γer wayen ilhan. Taggara, tadyant teffeγ akken\nLliγ di teγremt n Bega ass-mi d usan nnan i yi d ad dduγ ad ẓreγ\nBestia di teγremt n Utika (Utique) (Afrique n ruman, ex akal n\ncarthage). Ass-en, ufiγ tajmaât thegga akken ad gen azal n lehna.\nNeqqim. Mi nekker, nefra ad sen fkeγ 30 n iflan (lfilat), ajemmal n\nyezgaren akw d igemren. Si tama-w, nek kkiγ asen si tewwurt. Ma s\nlfil, azger neγ agmer ad d tas talwit, d abrid qebleγ ula d nek γas\nẓẓay wanect i d cerḍen fell-aγ. Ma yella d asfel γef tlisa n tmurt\nnneγ, am zun ur illa kra. Tamurt n Masnsen ur tebḍa di tlemmast.\nSi tifrat nni, nefka ayen d cerḍen, ters-ed talwit. Aṛumi deg wemkan\nis, ffγen tilisa n Tmazγa, nekwni deg wemkan nneγ.\nNγil tefra. Mi yewweḍ wawal Ṛuma, tekker garasen. Widen ibγan ad\nsiγen times di Senat ufan as abrid, icban C. Memmius. Ulac taḥilet\nur d iwwi akken ad isendem widen iqeblen tifrat n Bestia. Inna yasen\n"zenzen tamurt, zenzen nnif n tmurt nsen, ...". Tiṭ is netta akken kan\nad tt ifru d yexsimen is deg wurar yellan gar-asen..\nImir di Ṛuma terna tekker garasen. Sin iderma i yellan di Senat.\nYiwet tama d at "nobilis", at wakal widen yerwan, si tama nniḍen d at\n"popular", imγiden. Yal tikkelt, d timsizzelt garasen anwa ad d\nyernun tardast deg wdabu n tejmaât n Senat.\nƔas akken bḍan γef sin iderma, di taggara, awal n Memmius tqebl it\ntejmaât n Senat. Fran ad aznen laâskeṛ nsen γer Numidya.\nD Cassius i d fkan. uznen t id γer Tmazγa akken ad iyi d issiweḍ\nawal n Senat n Ṛuma. Mi nemlal, inna yid ilaq ad zegreγ, Ad sutreγ\nasuref, laânaya di tejmaât n Ṛuma. Inna yi d daγ, yif tifrat yid-nsen\nwala tṛad d wegdud Aṛumi.\nNitni fkan d udem, nek nniγ asen deg webrid i lliγ. Friγ d ṛṛay iw ,\nanida yella webrid n tifrat a newwet a t neḍfeṛ. èriγ nek abrid n tṛad\nanida yesuffuγ. Ala aγilif, imeṭṭawen akw d idamen i d irennu.\nAwal nni lwaḥid d Cassius, itkaki yi d tadyant ni n wass-mi zegreγ\nnek akw d laâskeṛ Imaziγen γer tmurt n Sbanya akken a nennaγ di\nNumance, tama n Ṛuman. S γursen i lemdeγ tussna imenγi. S γur\njiniṛal Scipion i lemdeγ tiḥḥerci n tṛad, aseddes n laâskeṛ, tikli isdarin\nimdanen, inif si tama γer tayeḍ, tikli γer deffir yal wa deg wemkan\nis. Di tedyant nni n Numance i d giγ imdeddukal Iṛumyen. D\nimeddukel idamen, cubaγ ten d atmaten iw. Ass-a ur riγ ad azleγ γer\ntṛad, ur riγ ad dehmeγ atmaten iw.\nTilufa n Hiemsal akw d Aderbal frant, ayen γef nudan ufan t, ma d\nnek ur tiṭ iw ad d geγ imenγi nekwni akw d Ṛuman.\nZegreγ ilel, d abrid γer Ṛuma.\nMi nekcem γer Senat, d C. Memmius i d ibdan awal. Iwwi d tadyant\nakken i yas ihwa : nγiγ, rniγ, ffγeγ iberdan, kkseγ sser γef weγref n\nṚṚuman. Ur iǧǧa tiγmert. Isseks ed akken i yas ihwa akken ad\nisseḥmu tajmaât n Senat. Awal is iban anida yesuffuγ.\nMi yesuli awal is C. Memmius, sutren d akken ad as d rreγ awal.\nTaggara d C. Baebius i d ineṭqen, igzem iyi d awal. Ɣas ikker\nherwel, imdanen illan dinna sugten tiwuγa, Baebius ur sen isusem.\nInna d ayen inwa d abrid. Anejmaâ ifra, neffγ ed, tiyersi tebda tfessi.\nMi nγil frant, imir i bdant.\nMi tefra temsalt nek akw d Ṛuman, tlul ed taluft nniḍen d watmaten\niw. Mi tedduγ ad uγaleγ γer Tmazγa, tadyant n Massiva tebda\ntettimγur. Izzi yasen i yat Senat, tajmaât n Ṛuman, akken ad as fken\ntamurt n Numidya. Ilmend deg ad yili yidi, netta yuγ abrid n Hiemsal\nakw d Aderbal. Ɣas d gma s idammen, yiwen jedd nneγ, Masnsen,\nur d iṭṭif inziz si tirrugza n jedd-is. tamurt n baba-s d jedd-is, irra t d\nayla n Ṛuman, ibγa ad d yaγ tagelda si Ṛuma.\nAkken i yas wezneγ, ufiγ t imal. Amek a zegreγ, nek ad uγaleγ γer\ntmurt, deffir ad ǧǧeγ Massiva ad iseddu tixidas is γer imγaren n\nAbrid is ifra. D Bumilker i yas fkiγ, yundi yas tifxet. Ifka yas wid i yas\nYiwen seg wid nni itwaṭṭef, yudr-ed isem n Bumilker. Nek imir kan,\nnniγ as i Bumilker ad iffeγ si Ṛuma, ad yuγal γer tmurt, skud ur\nTajmaât n Senat sekren felli ahlelli. Amek ? Nγiγ argaz di tlemmast\nn ¨Ṛuma, rẓiγ laânaya n tmurt nsen ....\nS wurfan n taluft i d yernan i zegreγ, ula d nek, ǧǧiγ Ṛuma, d abrid\nMi d ffγeγ si tiγremt n Ṛuma, ulin d wurfan, zziγ γer deffir, dγa nniγ\nasen i widen illan yidi : "Tiγremt usekkak, ad d yas wass n\nnger is ass-mi ad taf bab-is".11\nMi d wḍeγ γer Tmazγa, mi kecmeγ Sirta i yas ukiγ i twaγit deg nella.\nAyen akw nuzzel, taggara inγel, iwwi t wasif. Aẓar n tixubta yella\ndegneγ, taggara yerra yaγ t id akken tella. Ad as nuγal i wgadir\nTuffγa d ffγeγ si Ṛuma zun d ansar i d nesreγ i tceṛket n wid ibγan\nad glun s uqerru-w. Llan, gwten di Ṛuman. Mi bdan xerrzen akken\n11 " vrbem uenalem et mature perituram si emptorem inuenerit !" / "ville vénale, et qui ne\ntardera pas à périr si elle trouve un acheteur !"\nSenat ad aγ iṭṭef akken nella, nek nniγ asen i imeddukal iw : "eddut !\nD abrid kan ar aγ ijebṛen. Ayend ikkan gar-aγ yidsen drus !".\nDi Sirta, γreγ i tejmaât n yemγaren. Usan d akken llan, di yal tiγmeṛt\nn Tmazγa, di yal adrar, di yal azaγar. Tadyant meqqret, iγimi-s ad\nMi kkreγ a sen iniγ awalen imezwura, greγ tamawt i tejmaât nni dγa\ntkakiγ d ayen ẓriγ di tejmaât, Senat n Ṛuma. Di Sirta ur llan at\nNobilis, ur llan at popular. Zdat wallen iw llan kan Imaziγen am nek.\nYal yiwen d amγar n tmurt deg yella, yusa d seg Awras, si Aγbalu\nneγ ansa nniḍen. Yal yiwen yusa d acku uznen t id widen illan dinna.\nUr illa d idammen n jedd-is, neγ d igran n yirden is i t id issaḍen γer\ntejmaât n Tmazγa. èriγ imir ayen yellan γurneγ, ur illa γur Ṛuman.\nƔurneγ imdanen yiwen wazal nsen, ur llant tseddaṛin. Masnsen,\njedd-i, ass-mi yuγal d agellid, yuγal s yiγil is d wayen iga s timmad\nis, ur illa s idammen n jedd-is netta.\nWiγ asen d tadyant akken tebda armi d taggara, awal zdat Senat,\ntixidas n wid ibγan ad aγ snegren, tiḥila n Massiva. Nniγ asen\ntaggara, ussan d iteddun ur llan d ussan n tifrat garaγ d Ṛuman. Si\ntura a nheggi iman-nneγ i yimenγi yidsen. Tilisa nneγ d nekwni kan i\nd tiseγlit nsent.\nTefra tejmaât, yal yiwen yuγ abrid is ad issiweḍ awal i yat tmurt is,\nad isiweḍ aberraḥ n tṛad,.\nTukkist seg ungal « taggara n Yugurten » sɣur Ulaâmara\ncwiṭ ad d-yeffeɣ\nJar U Jar !\nentre le silence et les confessions de passé\nJAR U JAR (la rumeur), est le deuxième roman de l’auteur Amazigh -Rifain- : Mohamed Bouzaggou([i]), qui a été publié en 2004 après : ticri x tama n tsarrawt (la marche au bord du lacet), publié en 2001.\nLes événements de jar u jar se déroulent dans un village du Rif marocain où on découvre Mudrus qui est orphelin de père. Il est humilié par les jeunes du village (Lguṭ, Cbareq et Amarzag)([ii]) et il ressent qu’il est exilé sur sa propre terre. Il se plaint de cette situation, en plus il ne réussit jamais à avoir des amis, malgré tous ses efforts. Lguṭ et ses compagnons se moquent toujours de lui.\nPar ailleurs, Mudrus aime Timuc([iii]). Celle-ci s’occupe de la maison après le décès de sa mère. Or, le pauvre jeune n’a pas le courage d’avouer ses sentiments sincères envers sa bien-aimée : « Ca n twaratin iqqar-as ijj n ixf hwa γars γar tara, isi γars aqbuc ataγ ad cek terqef s umuzar nnes imuden amen id ihwa x uεrur, niγ ataγ a dac tini ca n awar rami cek war tzemmared akid-s tessiwred. Ij n ixf nniḍen iqqar-as qim war hekwa ca, cek war tzemmared ad tessiwred aked iḥenjaren mani εad aked tiḥenjirin » (p. 6).\nEn outre, l’histoire([iv]) est bien présente, dans cet œuvre, à travers l’époque de la résistance Rifaine à la colonisation Espagnole 1921-1926, cette présence marquée par Muḥ Ameqran, qui est un témoin Historique de cette période tatouée dans la mémoire de la collectivité : « Nec, Muḥemmed umi ggin ameqran, i inγin sebεa n irumiyyen deg iγzar n carḍ, yiwi-asen marra min tuγa γarsen d rekrayeṭ. Cḥar sen ggiγ d tixecbin deg ibriden, cḥar ggiγ mγar d rmaynat s ufus inu…» (p. 7).\n- Twariγ cek mγar txebced di tmurt ma war texsed ad tesred γari ? niγ tarid min dac qqareγ !?\n- aγi-nnem yarzeg am tarzugi n ussan-inu…wadem-ayi di min d am ggiγ, snuryeγ-cem, jjiγ-cem d tayujič. Nec war zemmareγ ad cem areγ γar umcan-nnem, amec war izemmar zman a d ayi d yar baba » (p. 20).\nAbdel Mottaleb ZIZAOUI (chercheur – Oujda)\nMouloud MAMMERI, le défricheur de savoirs, par Ali Sayad, anthropologue.\nLa force de la parole et la vigueur de la mémoire, Conférence donnée à El-Flaye le 20 avril 2008 par Ali Sayad, anthropologue.\nWin iţţruzzun asalu\nAheggar sɣur Hadjira Oubachir,\ntukkist seg wumudd «Tuγac timsadaɣin, seg Aṭlas ɣer Formentor » tizrigin « tira », 2008\nsmi akkenni mezziyeɣ\nAm asmi akkenni\nTţazzaleγ γer tala\nTala n taddart-iw\nTţarguγ ar ass-a\nRmel d tγaltin\nAdyaγ yal nnul\nAmzun d tiftilin\nD ijdi neγ d akal\nAnnar n tlelli\nS yiṭij d tili.\nAsmi akkenni mezziyeγ\nFfγen-d s waṭas\nDeg yexxamen-is ideyqen\nI ireqmen s rrsas!\nD lejruh lqayen\nFfγen-d γer 1isaɛ\nD iṭij n lehnana\nD ṭtlam d lbatel\nƔer rreḥba n tielli\nIγer i ssaramen.\nTibhirt n leḥlu\nCettḥent i wadu\nAbrid d asaru\nTiztit d usefru\nDagi d tiliwa\nAkkin d azezzu.\nImẓad deg wahal\nTameγra n tayri\nIsefra d wanya\nD tizlit ḥninen.\nṢewben d urqimen\nG udlis n Mammeri\nYal awal d ucbiḥ\nWissen amek akken\nG ubrid Uheggar\nYebra-d i tiqqit.\nDi tmurt n lefjer\nYebnan am ureγ\nNnda, rrmel, itran\nTţarguγ ad ten-sweγ\nLehna ad d-tennulfu\nDi ccbaḥa ireqqen\nAzul i usefru\nD tideţ ur nfennu\nAzul a Sseḥra\nI telha tsusmi-m\nAnẓar n yi;ij\nD winna i d awal-im.\nSɣur Hadjira Oubachir, tukkist seg wumudd « seg Aṭlas ɣer Formentor » tizrigin « tira », 2008\nTabraţ : ALƔU !..\nASELWAY N TIDDUKLA NUMIDYA N WEHRAN AD YEZRI DI CCREƐ\nSseɛd Ẓamuc d amenzu si tama tayeffust.\nCcreɛ unnig n Dzayer, yerra-d ɣer Sseɛd (« Daɛi » i s-nessawal nekkni) Ẓamuc ;\n« aselway n tiddukla Numidya n Wehran » akken ad yezri di ccreɛ n Wehran, ass n Warim (Letnayen) 10/11/2008 ɣef 9 : oo n ṣṣbeḥ. Tamentilt, neɣ ssebba d ta : « Tessawleḍ-d i iberraniyen akken ad ttekkin di tefsut taberkant !... »\nTidet : Yesnubget (yeɛreḍ)-d yiwet terbaɛt n Yeflamunen (ineɣmasen, ibugaṭuten, iberlamanen…), si tmurt n Balǧik, akken ad ttekkin deg yiwet temlilit i niqal ara d-yilin deg Wehran deg useggas .. segmi ur d-fkin ara ttesriḥ i temlilit-a, tarbaɛt-a terra ɣer tmurt n Leqbayel, anda mlalen d Leɛrac n Bgayet d Tizi-Wezzu akk d twaculin imeɣrasen (ccuhada) n tefsut taberkant…\nAyagi ur yeɛǧib ara i teɣlift ugensu (lwiẓara n daxel) !... Ssyen i d-bdant tlufa : Acḥal d tikkelt i s-d-ssawlen yemsulta n « RG » n Wehran i gma-tneɣ-agi Ẓamuc, yernu ɣer lbiruwat n temsalin n « la drug » amzun akken d netta i d Iskubar ! Ssyen, ssezrin-t di ccreɛ n Wehran, anda s-ṭṭfen s useggas n lḥebs n leɛḍil akk d 20000 idinaren d lexṭiyya. Yerẓa ccreɛ, atan tikkelt-a rran-d ɣur-s !\nAsteqsi i d-yegran : Anda-t umettawa yellan ger udabu akk d umussu n leɛrac ?! Xuḍi amettawa-yagi, iqarr-d s weḥbas n weḍfar n ccreɛ mgal wid yettekkin di tefsut taberkant, i temsalt n gma-tneɣ-agi acimi ur teddi ara ?! Acimi ccreɛ-agi yettektilin s snat teqrinin ?! Acim ?!....\nTamawt : Tiɣremt n teɣdemt (axxam n ccreɛ) ideg ara yezri yezga-d deg : Agni ubugaṭu Tubni (Place maître Thubeny) di tlemmast n temdint n Wehran. Ad yezri ass n Letnayen 10/11/2008 ɣef 9,00. D Bensadeq ara yilin d abugaṭu n gma-tneɣ Ẓamuc.\nAql-aɣ yid-k a gma-tneɣ DAƐI.\n[i] - Mohamed BOUZAGGOU, est natif en 1966 à Dar Kebdani, Ayt Saïd -Nador-. Il est titulaire d’une licence en droit privé. Profession actuelle : transitaire en douane à Nador. En plus de ses deux romans, il a auteur de deux pièces théâtrales :\n[ii]- Sur le symbolique des personnages consulter l’article suivant : Asdduggem n izawalen d tecniyyat n inemguren deg ungal: Jar u Jar n: Muhammed Buzaggu (Symbolique et onomastique des personnages dans le roman: «Jar u Jar» de Muhamed Bouzaggou), Journal Tawiza, n° 114, octobre 2006.\n4 – sur la présence de l’histoire dans ce roman, voir l’article de mon ami et collègue: Lyamani Qessuh, توظيف التاريخ في رواية" Jar u Jar " لمحمد بوزكو. Journal Tawiza, n° 109, Mai 2006


url: =biographie de da lwnass en kabyle - Blog de le-rebelle-matoub\nbiographie de da lwnass en kabyle\nLwennas Meɛṭub ilul deg 24 yennayer 1956 di taddart n Tawrirt n Musa deg At Dwala, di Tmurt n leqbayel. Mi yessiweḍ tesɛa n isegassen deg lɛemer-is ixedm-d snitra-s tamezwarut akk-d ccnawi-s imezwura. Tarmit-is tasertayt, tadelsant, akk-d tugna-s tebda s ifukal ger leqbayel akk-d iɛsekriyen n wanabad n Ledzayer deg 1963-1964. Deg 1968 Anabad n Ledzayer yesseɣser-d asertay n useɛreb n Imaziɣen; Meɛṭub yeḥbes-d leqraya-ines kra n iseggasen mbeɛd yunag ɣer Fransa.\n5 Iseddagen d Yizdayen iberraniyen\nLwennas Meɛṭub yebda tanunnect deg ddunit n uẓawan s talilt n uccenay azwaw Idir; l album amezwaru-ines "Ay, Izem!" deg 1978, yiwen si ger 36 deg tuddert-is merra, yella d asmures ameqqran deg tmurt n yezwawen.\nLwennas Meɛṭub ixdem-d abaraz amezwaru-ines deg Yebrir 1980 di lweqt n Tefsut Tamaziɣt imi agdud azwaw ibed mgal anabad n dreɛ n Ledzayer. Aẓawan-is d asserwi n Cceɛbi s uẓawan amaziɣ ; idrisen-ines heddren ɣef tamurt n imaziɣen, tilelli, tugdut, tayri, nnfu, timektit, amezruy, lehna, akk-d izerfan n yemdanen; ihedr-ed ɣef ayen yellan, ayen yelhan neɣ yerkan, deg tudert n medden merra.\n[beddel] Tudert Tasertayt\nDeg 1980 imi bdan ccwalat n Tafsut Tamaziɣt, Lwennas Meɛṭub yettwajeh-d xemsa n iberdan s yifasen n tamsetla n unabad n Ledzayer; yeqqim-ed sin iseggassen deg ṣbitar yerna yesɛedda 17 n igzamen ɣef lǧetta-s imi yewt-ed ɣef tiwwura n lmut.\nDi lweqt n ttrad n tajmaɛt n tagmat n yinselmen, FIS akk-d GIA, i yebɣan ad kksen tugdut si Lezdayer deg useggas n 1992, ḥekmen fell-as s lmut. Deg wass 25 n Ctember 1994 yettwaxṭef-ed s yifasen n tagmat n yinsleman, maca 15 n wussan seld aya, serrḥen-as-d imi walan belli aḥric meqqren n wegdud azwaw bdan ttgalan deg-sen ɣef sseba-ines.\n6 n Dujember 1994 Meɛṭub yeṭṭef-ed Le Prix de la Mémoire (“Arraz n Timektit”) seg ifasen n massa Danielle Mitterrand, taselwayt n “tuddsa n tlelli n tafransist” (La Fondation France Libertés) deg temdint n Paris.\nDeg 22 n Meɣres 1995, tuddsa n ineymas n l Kanada tefka-yas Le Prix de la Liberté d'Expression (Arraz n tanfalit tilellit).\nDujember 19, 1995 yeṭṭef-ed Le Prix Tahar Djaout (Arraz n Ṭaher Ǧawut) seg ifasen n La Fondation Nourredine Abba (Tudsa n Nourredine ɛabba) deg azadaɣ n l UNESCO deg Paris. Irwan agi yettussema ɣef yiwen n uneɣmas yettwanɣen s yifassen n "tagmat n yinsleman".\n[beddel] Ussan Ineggura\n25 n Yunyu 1998 azal n 12:30 n tmeddit, ṭonobil n Meɛṭub tettwaḥbes ɣef rrif n webrid; bu tmegrad, u yiwen wergaz ur nettwassen ara, yenɣa Meɛṭub, ijreḥ tlata n tilawen i llant yid-es. Akken kan, azal n sin neɣ tlata n swayɛ mbeɛd, tamgert n Meɛṭub thuz tamurt n izwawen merra imi aṭas n medden i t-iḥemlen; ilulufen n lɣaci fɣen ɣef iberdan n ttnaddin “Anabad Aqettal!”. Sebɛa n wussan n ccwal iǧehden snuhzen tamurt merrra; ilemẓyen nnuɣen mgal tamsetla, zedmen ɣef izdaɣen akk d wayla n unabad. Deg 28 n Yunyu 1998 ilulufen n lɣaci ḥedren ussan-ed ɣef timeqbert n taddart-is am akken a t-ẓren ɣef tikkelt taneggarut as-fken tanemmirt akken ilaq lḥal.\nMeɛṭub Lwennas nɣan-t iɛdawen n tudert amedyaz, d acennay ameqqran, d win yefkan udem yelhan i ccna n wezwawen, daɣen d ameɣnas ameqqran n tmaziɣt d tugdut, yefka fell-asent ula d idammen-is; yella mechur deg ddunit merra imi iqerreb-ed aṭas n medden s imeslayen akk-d lecɣal-is.\nAḥric ameqqran n tudert-is Meɛṭub yella d argaz urmid n izerfan n wegdud azwaw, tugdut, akk-d tilelli; ɣas akken wid yerkan ttqelliben amek ara t-susmen, imi nɣant, Meɛṭub deg wulawen n wegdud-is mazal yedder.\n[beddel] Iseddagen d Yizdayen iberraniyen\nOTG--BILABOINGOO, Posté le lundi 31 août 2009 21:36\nles grand homme par tj\nOTG--BILABOINGOO, Posté le lundi 31 août 2009 21:35\nmerci vrmnt du coeur\nLYES2959, Posté le lundi 27 avril 2009 19:08\nahhhhhhhhhhh j'aime bcp bcp et j'ai touss ces album méme présque touuuuuuuuuuu ces video ki sont rareeeee\nmakdoo, Posté le samedi 18 avril 2009 20:56\nulach semah ulach c sa nn?\nnisou16, Posté le mercredi 15 avril 2009 14:22


url: =Sujet: At M'likech..Urghu.. Lun 26 Oct - 10:59\nUrɣu i tkessawet d umergu.\nWin ara yaɣen abrid aɣelnaw uṭṭun wis 26, gar Wallaɣen d Tezmalt, deg wussan-a n lexrif, ad as-d-yettban wabu n tmes ɣef udrar n At Mlikec. D ifellaḥen i tt-yessaɣayen. D yiwen gar lecɣal n tsemhuyt n umwan (lexrif). Maca, aya mačči d amaynut ; d ansay aqbur ɣer yimesdurar. Yella seg zik-nni. Mi ak-nnan bdan jebbun-d ilemlumen n lexrif di taggara n ɣuct, ad bdun yimeksawen ad skarayen times deg udrar ansa yettef ugensiw. Ttqissin-t, tama s tama, alamma yerɣa wayen yellan d lmecmel, berra i lemluk d lɣella. s tefransist qqaren-as : l’écobuage.\nMi ara ad d-bdunt kan akken legrur n taggara n lexrif, ixellef-d wurɣu-nni ; yettak-d adles d aleqqaq. D winna i d-ttḥucun yifellaḥen di lawan n yiweǧǧiben d ccetwa i yezgaren n tyerza. D leεlef i d-yettasen melba adrim yerna bnin, iḥemmel-it lmal. Dinna i ikess lmal amectuḥ melmi fukken ssmadiḥ n usemmid alamma d taggara n lexrif.\nAmkan-nni yerran qqaren-as, deg yilulen usammer : Urɣu.\nMačči ala imeksawen d yifellaḥen i itezzin ɣer wurɣu. Ula d iseggaden d warrac yettandin tixeftin ; ḥemmlen-t.\nSgar-ak ad tekcem ccetwa, yettuɣal wurɣu d agni n yefrax yecban aẓerẓur d umergu. “Deg wurɣu kan i ttandiɣ nekkini. Dinna i d-ttaṭafeɣ aṭas !”, i d-yenna Muḥ Ubelεid , yiwen n yilemẓi n taddart.\nTtextirin yifrax urɣu imi yettishil dinna uxeggeḍ d unadi ɣef twekkiwin.\n» At M'likech..Urghu..


url: =Ṣṣifat itεeddan n Ṛebbi\nΓER S Tabackirt Tabulaṛt Tabulgarit Tabulunit Taburtugit Tabusnit Tacinwaţ tamundarint (tushilt) Tadanwaţ Tadigurt Tafarisit Tafinwaţ Taglizit Tajabanit Tajuṛjyaţ Takinyaṛwandit Takirgizit Takirundit Takisit Takriyult n Γinya-Bisaw Takriyuţ Takumurit (n Ngaziǧa) Takurdit tasuṛanit Takurit Talalmanit Talbanit Tamakuwaţ Tamendit Tamharit Tanirlandit Tanuṛwijt Taqbaylit Tarusit Tasangalit Tasbenyulit Tasibwanut Tasirbit Tasundanit Taswahilit Taswidit Tawuluft Tayunanit (neγ Tagrikit) Tayurubit Tazerbayǧanit Tazerbayǧanit (s tira sirilik) Taεṛabt Taεṛabt n Lmeṛṛuk Taεṛabt n Tunes Taṛumant (n Masidunya s tira sirilik) Taṛumit (neγ Tafṛansist) Taṣumalit Taṭajikit Taṭaylundit Taṭaṭart Taṭelyanit Taṭurkit (neγ Taṭerkit) Taṭurkmanit Tindunisit Turduţ Tuzbikt Tuzbikt (taṛumanit)\nDI TIRA IQEDSEN neţţaf aṭas n ṣṣifat ifazen n Ṛebbi i ɣ-iţεawanen a t-nissin. Di lemtel, heddṛent-ed ɣef ṛebεa n ṣṣifat-is timeqranin: tazmert, lḥeqq, lekyasa d leḥmala. A d-nehdeṛ tura ɣef mkul yiwet seg-sent.\nṚebbi yesεa tazmert mebla tilas\nṚebbi d Bab n Tezmert\nYahwa yenna i Abṛaham: “Nekk, d Ṛebbi Bab n Tezmert.” (Laṣel n ddunit 17:1) Ulac akk win yesεan tazmert-is. Yerna tazmert-agi ur tesεi tilisa ur tesεi taggara. S lqewwa-s ixleq-ed igenwan d lqaεa.\nD lmuḥal ad yessexdem Ṛebbi tazmert-is bla ṛṛzina. M’ara ţ-issexdam, iḥekkem deg yiman-is yerna ur ţ-issexdam ara bla lmeqsud. Asexdem i ţ-yessexdam icudd s lekmal ɣer lḥeqq-is, lekyasa-s d leḥmala-s.\nYahwa yessexdam tazmert-is mebla cceḥḥa i nnfeε n iqeddacen-is unṣiḥen. “Allen-is ţezzint ɣef lqaεa meṛṛa iwakken a d-ibeggen tazmert-is i wid i t-iḥemmlen s wul ikemlen.” (2 Amezruy 16:9) Ur tebɣiḍ ara aţ-ţqerrbeḍ ɣer Ṛebbi-yagi bu tezmert, meεna yesεan leḥmala?\nṚebbi d aḥeqqi\n“Yahwa iḥemmel lḥeqq.” (Ahellil 37:28) Ixeddem dima ayen yellan d lḥeqq εlaḥsab n leqwanen-is ikemlen.\nṚebbi ur ixeddem ara lxilaf ger yemdanen\nṚebbi yekṛeh lbaṭel. D win “ur nxeddem ara lxilaf ger yemdanen yerna ur nqebbel ara tajεelt.” (Asmekti 10:17) Yeţxaṣam wid iţqehhiren wiyaḍ yerna yeţεawan wid ur nezmir ara, gar-asen tuǧǧal d igujilen. (Tuffɣa 22:22) Ur yeţḥasab ula d yiwen ɣef liǧal n ccetla-s. “Sidi Ṛebbi ur ixeddem ara lxilaf ger yemdanen. Lameεna di mkul lǧens, yal amdan i t-yeţḍuεun, ixeddmen ayen yellan d lḥeqq, iεǧeb-as i Ṛebbi.”—Lecɣal 10:34, 35.\nLḥeqq n Yahwa yeṛzen s lekmal: ur yeţmal ɣer yiwen yidis wala ɣer wayeḍ. D lmuḥal ad isemmeḥ mebla ssebba yerna d lmuḥal ad yili d win iweεṛen s waṭas. Iţεaqab wid ur neţţendemmay ara di cceṛ i xeddmen, meεna yeţbeggin-ed ṛṛeḥma ḥninen i wid yeţbeddilen tikli. “Yahwa yesεa ṛṛeḥma d lemɣiḍa, ẓẓay i reffu yerna yeččuṛ wul-is d lḥanna. Ur yeţlummu ara i lebda yerna ur yeţţaṭṭaf ara cceḥna i dima. Ur ɣ-yelḥi ara swakken llan ddnubat-nneɣ; ur ɣ-ixelleṣ ara swakken nuklal, εlaḥsab n lɣelṭat-nneɣ.” (Ahellil 103:8-10) Lameεna mačči d ayagi kan, Ṛebbi iceffu ula ɣef lecɣal i xeddmen iqeddacen-is s nnṣaḥa yerna yeţǧazi-ten. Ṛebbi yesεan lḥeqq am wagi, ur k-yeţţawi ara aţ-ţţekleḍ fell-as?\nṚebbi d bu lekyasa\nLekyasa n Ṛebbi tban-ed di Tira Iqedsen\nYahwa d Lεinṣer n mkul lekyasa. “Acḥal lqayit, acḥal meqqṛit leεqel ţ-ţmusni n Sidi Ṛebbi!” (At Ṛuma 11:33) Lekyasa-s ur tesεi ara tilisa yerna ulac ayen uɣur i nezmer a ţ-nmettel.\nLekyasa n Ṛebbi teţban-ed εinani di txelqit. Win yuran Ahellil wis 104 yenna-d deg wafir 24: “Acḥal i ketṛen lecɣal-ik, a Yahwa! Txedmeḍ-ten meṛṛa s lekyasa.”\nLekyasa n Ṛebbi teţban-ed diɣen di Tira Iqedsen. Yura Dawed, yiwen ugellid n Isṛayil n zzman aqdim: “Asmekti n Yahwa d win iɣef i nezmer a neţkel, yeţţarra d ukyis win ur nessin ara.” (Ahellil 19:7) Twalaḍ! Tzemreḍ aţ-ţesfaydiḍ s lekyasa n Ṛebbi ur nesεi tilisa! D ayen ara txedmeḍ?\nṚebbi d leḥmala\nṢṣifa yakk tameqrant n Ṛebbi d leḥmala. Tira Iqedsen qqarent-aɣ-d belli “Ṛebbi d leḥmala.” (1 Yuḥenna 4:16) D leḥmala i geţdemmiren yerna i geţwellihen ayen akk i gxeddem.\nYahwa yesskanay-aɣ-d deg waṭas n tɣawsiwin belli iḥemmel-aɣ. Yeţţak-aɣ-d leḥwayeǧ n lεali. “Neţţa yeţbeggin-ed iman-is s lxiṛat i gxeddem: d neţţa i wen-d-iţţaken ageffur (lehwa), d neţţa i wen-d-iţţaken lɣellat di lweqt-nsent, d neţţa daɣen i wen-d-iţakken tamεict-nwen, ula d ulawen-nwen d neţţa i ten-issefṛaḥen.” (Lecɣal 14:17) D ṣṣeḥ, “kra n tikci yelhan teţţas-ed seg igenwan, s ɣuṛ [...] Ṛebbi i d-ixelqen tafat n igenwan.” (Yeεqub 1:17) Tira Iqedsen ţ-ţikci ɣlayen i d-yekkan sɣur Ṛebbi. S Tira-yagi, Ṛebbi yesselmad-aɣ leqwanen-is akk-d imenzayen-is (lumuṛ-is) yeččuṛen d leḥmala yerna yesselmad-aɣ tideţ fell-as. Σisa yenna-d deg yiwet n tẓallit: “D awal-ik i ţ-ţideţ.”—Yuḥenna 17:17.\nLekyasa n Ṛebbi i d-iţbanen di txelqit teţţawi-yaɣ a nesεu leqder\nṚebbi iţεawan-aɣ diɣen akken a neɣleb uguren-nneɣ. “Ḍegger taεkemt-ik ger ifassen n Yahwa s yiman-is, neţţa a k-iεiwen. D lmuḥal ad yeǧǧ aḥeqqi ad imdeṛkal.” (Ahellil 55:22) Yeţsamaḥ ddnubat-nneɣ. “Kečč a Yahwa, telhiḍ yerna tweǧdeḍ i ssmaḥ; yeččuṛ wul-ik d lḥanna ɣer wid ineddhen ɣur-ek.” (Ahellil 86:5) Yeţţak-aɣ ula ţ-ţudert n dayem. “A sen-yesfeḍ imeṭṭawen, ur teţţili lmut, ur yeţţili leḥzen, ur yeţţili umeǧǧed ur yeţţili lqeṛḥ.” (Aweḥḥi 21:4) Γer wacu ara k-tdemmer leḥmala n Ṛebbi? A t-tḥemmleḍ ula d keččini?\nQerreb ɣer Ṛebbi\nMa teţẓallaḍ yerna teţmeyyizeḍ ɣef ṣṣifat n Ṛebbi, ayagi a k-isseqreb ɣur-es\nṚebbi yebɣa a t-nissin mliḥ. Atah wamek i ɣ-yenha Wawal-is: “Qeṛṛbet ɣer Sidi Ṛebbi, neţţa a d-iqeṛṛeb ɣuṛ-wen.” (Yeεqub 4:8) Yahwa yessawel-as i nnbi Abṛaham yellan d unṣiḥ “aḥbib-iw.” (Icεaya 41:8) Yebɣa aţ-ţiliḍ d aḥbib-is ula d keččini.\nSkud teţţissineḍ Ṛebbi, skud aţ-ţḥusseḍ tqerbeḍ ɣur-es yerna aţ-ţafeḍ lfeṛḥ. “D aseεdi wemdan” iwumi “yella lfeṛḥ-is di ccariεa n Yahwa, di ccariεa-ines yeqqar s leεqel am yiḍ am wass.” (Ahellil 1:1, 2) Kemmel ihi taɣuri n Tira Iqedsen. Meyyez ɣef ṣṣifat d lecɣal n Ṛebbi. A s-tessekneḍ tḥemmleḍ-t m’ara tessexdameḍ ayen i tḥeffḍeḍ. “Ma nḥemmel Sidi Ṛebbi ilaq a neḥrez lumuṛat-is; lumuṛat-is ur ẓẓayit ara.” (1 Yuḥenna 5:3) Am ugellid Dawed, ḍleb ihi i Ṛebbi di tẓallit: “Mel-iyi iberdan-ik, a Yahwa! Sɣer-iyi tizribin-ik. Sselḥu-yi di tideţ-ik.” (Ahellil 25:4, 5) Aţ-ţwaliḍ belli Ṛebbi d win “ur nebεid ara ɣef mkul yiwen deg-nneɣ.”—Lecɣal 17:27.\nAnta ṣṣifa, ger ṣṣifat n Ṛebbi, i k-iεeǧben akteṛ? Acuɣer?\nṚebbi iţḥessis i yakk tiẓilla? Amek i glaq a neẓẓall? Acu nniḍen i glaqen a t-nexdem akken a nqerreb ɣer Ṛebbi?


url: =Tisusaf mači d-aman kan, rregmat mači d-awal kan. > Imyura > Isalen\nTisusaf mači d-aman kan, rregmat mači d-awal kan.<?xml:namespace prefix = o ns = "urn:schemas-microsoft-com:office:office" />\nImi deqs n tmeslayt d-illan ɣef umyurar Zidan ussan-a, a d-nernu ula d nekni tin nneɣ s tayi nneɣ. Imi ula d nettat d-tinzert issefk ad iḥadd wumdan s wayen umi yezmer.\nIhi d-tidett, tisusaf mači d-aman kan, rregmat mači d-awal kan.\nAya ahat dayen i d-yugem umyurar „Zidane“ seg idles n imawlan-is. Ɣef aya i yefka d-asfel taqbuct n umaḍal n tcirett uḍar, yefka tt d-asfel i tinzert.\nAḍra tura ma d-tidett tinzert mači d-awal kan. Amedyaz iqqaṛ: „tinzert d-ayla“ Ayla n weqbayli d-tutlayt n imawlan-is, d-idles n imawlan-is, win seg d-suddmen ttṛebya, asegmi nni s wayes t ssegman armi meqqeṛ.\nAselway n udabu imsehres n lezzayer, Bouteflika, iɛreḍ it-id. Yyaɣ a-k-id-ɛerḍeɣ ar wexxam-ik. Tayi d-tajḍiṭ !!!! Aselway n udabu ireggmen akk tiyimmatin tiqbayliyin seg wass mi tefra ar ass-a. Nɣan, ɛeyyben, ṛzan…atg Zidan, ma yella, iger ar ɣur-sen, d acmat ad icmet iman-is. Ma yebɣa ad iqqim d-aziḍan ar wayla-s deg umezruy, ad iṛuḥ ar tmurt-is war ma iger irebbi i wid ɣ ireggmen, i wid ireggmen imawlan-is, ireggmen imawlan n imawlan-is.\nIqbayliyen tewwi ten tinzert fkan afud i Zidan. Tura <?xml:namespace prefix = st1 ns = "urn:schemas-microsoft-com:office:smarttags" />kan i jbiɣ ar yiwen unmager iṛumaniyen illan reggmen deg umyurar aqbayli, qqaṛen as “akka i d-aɛṛaben, d-tiyiti kan i ssnen !” Imi i sen nniɣ dacu-t Zidan, d-acu-t idles ines, d-acu teswa tinzert ar ɣur-s. Seg mi d-nniɣ aya, akken ma llan wid d-irnan iznan deffir-i ttḥaddan amyurar aqbayli, ttḥaddan iqbaylien. Aya d-amedya dakken Zidan nusr-it, nḥwaǧ-it, diɣen yuḥwaǧ-aɣ.\nAqbayli yuḥwaǧ gma-s.\nTura a t nṛaju deg ugwni n truggza, deg ugwni n tinzert nni i t iwwin ad iḥadd tezdeg n yemma-s d weltma-s. Tura iqqim-d ad iḥadd yemma-s, ur ittak ara afus i wid tt ireggmen seg zik akken reggmen akk tiyimmatin nneɣ.\nAtan ihi ɣur-wen usaru n tdiwennit iga Zidan i canal +, anda i s inna i uneɣmas nni : "rregmat mači d-awal kan !!"\nMais c'est vrai. Après s'il arrive qu'il se rende chez Boutef, on va le passer à tajmaat et là il saura ce que signifie "tinzart"\nSγur m said\ns lfarḥ d ameqqran ad aken -d aruγ .i wakken ad aken-d iniγ tanemmirt tameqqrant i kunwi iqedčen γef wanect-a .


url: =pictures 13675 visits\tUse the left and right arrows on your keyboard to navigate the album 123456789\t61 . Barbara Bui Paris Fashion Week a/w catwalk photos 2011\n62 . Barbara Bui Paris Fashion Week a/w catwalk photos 2011\n63 . Barbara Bui Paris Fashion Week a/w catwalk photos 2011\n64 . Barbara Bui Paris Fashion Week a/w catwalk photos 2011\n65 . Barbara Bui Paris Fashion Week a/w catwalk photos 2011\n66 . Barbara Bui Paris Fashion Week a/w catwalk photos 2011\n67 . Barbara Bui Paris Fashion Week a/w catwalk photos 2011\n68 . Barbara Bui Paris Fashion Week a/w catwalk photos 2011\n69 . Barbara Bui Paris Fashion Week a/w catwalk photos 2011\n70 . Barbara Bui Paris Fashion Week a/w catwalk photos 2011\n71 . Barbara Bui Paris Fashion Week a/w catwalk photos 2011\n72 . Barbara Bui Paris Fashion Week a/w catwalk photos 2011\n73 . Barbara Bui Paris Fashion Week a/w catwalk photos 2011\n74 . Barbara Bui Paris Fashion Week a/w catwalk photos 2011\n75 . Barbara Bui Paris Fashion Week a/w catwalk photos 2011